Senjata Ninja 430 Tahun Ditemui Oleh Saintis

Pengkaji arkeologi Jepun membuat satu penemuan mengejutkan semasa mengkaji artifak-artifak yang ditemui di Istana Iwatsuki dan Istana Hachioji. Sesetengah artifak dikatakan pelopor kepada senjata ninja yang kita kenali hari ini termasuk shuriken/balingan bintang.

Artifak yang dimaksudkan ialah batu rata dan bola tanah liat yang dianggap pelopor kepada shuriken dan makibishi atau caltrop – kedua-duanya merupakan senjata ninja. Kesimpulan ini dibuat oleh ahli arkeologi dan kurator Muzium Sejarah Ranzan, Wilayah Saitama, Akihiro Iwata. Kebanyakan artifak yang diekskavasi dari kedua-dua istana ini dibuat dalam tempoh antara 1960-an hingga dekad 2010.

Kesimpulan tersebut dibuat selepas Iwata memeriksa semula artifak era Sengoku itu. Batu-batu berbentuk rata yang boleh dibaling dengan bucu yang tajam ditemui di runtuhan Istana Iwatsuki dan jin’ya (pusat pentadbiran) Owada di Saitama antara tahun 1990-an hingga awal dekad 2000.

Artifak-artifak yang ditemui di kedua-dua lokasi mempunyai diameter dan ketebalan yang berbeza. Sebuah batu rata yang ditemui di Istana Iwatsuki mempunyai ketebalan 1 cm dan diameter 4.8 cm. Sementara 17 batu rata lain yang dijumpai di jin’ya Owada pula berukuran diameter antara 8 hingga 14 cm dan ketebalan 1.5 hingga 3 cm.

Menariknya, Istana Iwatsuki merupakan saksi kepada peristiwa pengepungan Odawara yang berlaku pada Mei 1590. Pengepungan dibuat atas arahan Toyotomi Hideyoshi selepas merasakan puak Hojo yang mengawal istana itu berpotensi mencabar kedudukannya. Kepungan ini turut disokong oleh pemain penting kempen Hideyoshi iaitu Tokugawa Ieyasu dan Oda Nobukatsu.

Pengepungan ini memaksa puak Hojo berkubu di situ buat beberapa ketika sebelum tumbang pada Ogos 1590. Istana Iwatsuki berjaya ditembusi angkatan perang Hideyoshi selepas mereka membawa sekumpulan pelombong dari Kai, Wilayah Yamanashi untuk mengorek dinding istana.

Puak Hojo hilang keinginan untuk berlawan dan menyerah diri tiga bulan selepas itu apabila melihat Hideyoshi membina Istana Ishigakiyama Ichiya tidak jauh dari lokasi mereka. Iwata percaya jin’ya Owada berkemungkinan sebahagian daripada rangkaian istana yang dikawal puak Hojo sehinggalah mereka tewas pada Ogos 1590.

Sementara empat bola tanah liat yang belum disepuh ditemui di Istana Hachioji pada tahun 1960. Setiap bola berukuran 1 hingga 3 cm diameter mempunyai duri pada bahagian atasnya dengan tujuan memperlahankan pergerakan pihak musuh. Seperti Istana Iwatsuki dan jin’ya Owada, Istana Hachioji juga jatuh selepas kejayaan kepungan Odawara pada Ogos 1590.

Iwata percaya semua senjata ini dibuat sebagai cara melepaskan diri selepas melihat saiz sebenar angkatan Hideyoshi pada Mei 1590. Melihat bentuknya yang primitif, semua senjata ini berkemungkinan prototaip yang dibangunkan oleh ejen-ejen perisikan era feudal Jepun.

Bagi pakar senjata ninja Profesor Yuji Yamada, beliau menganggap penemuan ini sebagai sesuatu yang hebat. Ini kerana tidak mustahil batu-bata rata yang boleh dibaling itu ditambahbaik dari segi reka bentuk sebelum menjadi senjata ikonik shuriken. Bila diminta mengulas tentang prototaip awal caltrop era feudal Jepun itu, beliau mengakui tidak pernah melihat caltrop yang diperbuat daripada tanah liat sebelum ini.

Selepas kempen ke atas puak Hojo dianggap berjaya, kebanyakan tanah puak tersebut diberi kepada Ieyasu atas arahan Hideyoshi. Tiada siapa menyangka bertahun-tahun selepas itu, ia menjadi batu asas kepada meneruskan kempen penyatuan Jepun di bawah satu pentadbiran dan akhirnya bergelar Shogun.

Ieyasu menjadi shogun pertama untuk Keshogunan Tokugawa pada 1615 dengan keshogunan itu bertahan selama lebih 250 tahun. Keshogunan ini berakhir selepas disingkirkan oleh kumpulan penyokong pro-maharaja pada 1868. Ia membuka jalan bukan saja kepada Era Pemulihan Meiji tetapi pembentukan Jepun moden.

RUJUKAN

Mori, N. (2022, 14 Januari). Artifacts bear hallmarks of prototypes of ninja weapons. Asahi Shimbun.

Jarus, O. (2022, 15 Februari). 430-year-old ninja weapons possibly identified. Live Science.

Nota kaki

Sengoku – tempoh perang saudara dan ketidakstabilan sosial yang berlaku dari 1467 hingga 1615. Ia bermula menerusi Perang Onin yang meruntuhkan sistem feudal Jepun yang ditadbir oleh Keshogunan Ashikaga.

caltrop – pepaku atau duri dengan bilangan yang banyak digunakan bagi mengekang pergerakan musuh termasuk pergerakan haiwan tunggangan.

jin’ya – pusat pentadbiran bagi wilayah atau daerah kecil. Kebiasaannya, ia menempatkan kediaman pentadbir kawasan berkenaan dan gudang-gudang simpanan bijirin untuk sistem kokudaka (sistem penilaian tanah Tokugawa bagi menentukan kadar cukai yang perlu dibayar).


Kenapa Uthmaniyah Menyertai Pεraηg Dunia Pertama?

Sejarah 1910-an mungkin sukar difahami, kerana dimensi geopolitik terlalu kompleks dan silam. Bagaimana kuasa-kuasa besar dunia boleh melungkup dalam pεpεraηgan begitu besar memang sangat menakjubkan, apatah lagi Uthmaniyah pula terheret sekali.

Ketika ini, Uthmaniyah sebagai Penguasa Konstantinopel hanya pada nama sahaja. Empayar ini teruk dikerjakan selepas Pεraηg Crimea. Kerajaan terpaksa berdepan dengan siri pεmbεrσntakan yang gagal dιpatahkan.

Siri pεpεraηgan antara 1912 hingga 1914 menjejaskan pengaruh Sultan Mehmed V. Dalam tempoh itu, Jawatankuasa Perpaduan dan Kemajuan (CUP) merangkul kuasa politik.

Kerajaan Uthmaniyah dipengaruhi Enver Pasha, Talaat Pasha dan Djemal Pasha, mewarisi tunjang masalah pernah dihadapi Rom suatu masa dahulu.

Persaingan Dunia Eropah mendidih ke takat kemuncak, dengan pertembungan kepentingan yang hanya mencetuskan pεpεraηgan.

Uthmaniyah mahu menumpukan perhatian pada pemulihan struktur – tetapi dari segi diplomasi, kerajaannya tidak boleh sama sekali kekal neutral.

Pembµnµhan Franz Ferdinand pada 28 Jun 1914 akhirnya menyebabkan Pεraηg Dunia Pertama (ketika itu digelar Pεraηg Besar).

Haluan tengah hanya akan membawa pεpεraηgan terus ke saki-baki wilayah Uthmaniyah. Sudahlah tidak cukup sεηjata, satu-satunya haluan Uthmaniyah ada ialah diplomasi bersama kuasa Eropah.

Hampir semua kuasa Eropah menolak tawaran Uthmaniyah, termasuk British (Strachan, 2003). Pihak Jerman walau bagaimanapun mempunyai pemerhatian berlainan. Kerana empayar ini ketinggalan dalam perlumbaan imperialisme.

Dari segi teknologi, Jerman memang maju.

Tetapi infrastruktur bahan api Jerman seperti kapal untuk mendominasi lautan asing tidak mencukupi. Jadi Uthmaniyah memenuhi kehendak Jerman, yang ingin membangunkan infrastruktur Kereta Api Berlin-Baghdad.

Ketika Pεraηg Dunia Pertama bermula, Mehmed V seolah-olah menjadi seorang raja tanpa kuasa.

Tiga Pasha ini mengalu-alukan Jerman untuk bantu mengukuhkan semula pertahanan Uthmaniyah (Tucker, 2014). Jerman menghantar Otto Liman von Sanders yang tiba di Konstantinopel pada Disember 1913.

Dan dua empayar ini menjalinkan sebuah perikatan secara rahsia pada 2 Ogos 1914.

Inilah punca Uthmaniyah menyertai Pεraηg Dunia Pertama. Kerana kiblat kerajaan ketika itu ialah Berlin, yang mengisytiharkan pεraηg terhadap Rusia. Padahal Mehmed V tidak menurunkan sebarang tandatangan sebagai tanda persetujuan (Roberts & Tucker, 2005).

Bagi kerajaan Uthmaniyah, perikatan Uthmaniyah-Jerman mempunyai nilai strategik: 1) Uthmaniyah boleh memodenkan angkatannya, dan 2) Jerman mendapat laluan selamat ke Asia.

Dan bermula Januari 1915, Uthmaniyah berjanji untuk masuk dalam kemelut Eropah. Berlin melantik Liman von Sanders sebagai Pengarah Tεrηtεra Kelima Uthmaniyah untuk mempertahankan Gallipolli.

Erich von Falkenhayn pula mengarah Angkatan Yildirim Uthmaniyah, bersama Liman von Sanders. Yildirim ialah barisan yang beraksi di Timur Tengah.

Uthmaniyah pula telah membeli dua buah kapal – SMS Goeben dan SMS Breslau – daripada Jerman. Dalam perjalanan walau bagaimanapun, angin pepεraηgan beralih terus.

Mungkin Jerman tidak yakin yang Uthmaniyah akan mengotakan janji. Jadi semasa menghantar, pihak Jerman menggunakan dua kapal Uthmaniyah ini untuk membuat sεrbµaη di Laut Hitam pada 29 Oktober 1914.

Jadi Rusia mengisytiharkan pεraηg terhadap Uthmaniyah yang kini wajib menepati perikatan dibuat bersama Jerman. Sejak hari itu, hala tuju Uthmaniyah bergolak.

Tiada siapa tahu apa yang semua mahu, kerana jelas sekali ini bukan kemelut Uthmaniyah. Empayar ini tidak seharusnya masuk campur dalam urusan yang bukan dalam kelambu sendiri.

Malah Uthmaniyah sendiri tidak bersedia untuk memberi komitmen. Mereka memerlukan sebulan untuk tiba di Syria (dan hampir dua bulan ke Mesopotamia).

Sempadan Rusia mungkin memakan masa dalam 35 hari. Tidak cukup sekadar hantar angkatan. Kerana Uthmaniyah juga harus menghantar bekalan mencukupi seperti makanan dan sεηjata.

30, 35 dan 60 hari bukanlah satu tempoh yang boleh menjaminkan kemenangan.

Pihak CUP sendiri mula berpaling tadah dan tidak menyokong Tiga Pasha. Beberapa pemimpin atasan dibµnµh. Enver sendiri hampir dibµnµh, kerana ramai tidak setuju dengan kiblat baharu Uthmaniyah.

Prestasi Uthmaniyah tidak langsung menjaminkan. Uthmaniyah menempatkan 450,000 anggota untuk memelihara Mesopotamia.

Jumlah ini memang banyak. Tetapi pihak British dalam kelonggaran sedia ada membawa bala hampir 900,000 anggota. Kerana British mempunyai India yang tidak tersentuh.

Di Kaukasia pula, Uthmaniyah perlu berdepan dengan bala Rusia yang mampu menghantar sejuta anggota.

Uthmaniyah juga tiada dominasi di Sinai dan Palestin, dimana British mendominasi dengan jumlah 1.2 juta anggota. Unit Yahudi seperti Yishuv menyertai kerajaan Hejaz, kedua-duanya mahu mengusir Uthmaniyah keluar.

Dan mereka mencapai matlamat tersebut. Kerana Uthmaniyah tewas dan dibubarkan terus. Dunia ini tentu sekali berlainan, jika pεpεraηgan besar antara 1914 hingga 1918 tidak berlaku.

Kerana George V (British), Nicholas II (Rusia) dan Wilhelm II (Jerman) berkongsi nenek yang sama, yakni Ratu Victoria.

RUJUKAN:

Roberts, P.M., & Tucker, S. (2005). World (ditapiskan) I: Encyclopedia. ABC CLIO. Halaman 778.

Strachan, H. (2003). The First World (ditapiskan): Volume I: To (ditapiskan). Halaman 644-693.

Tucker, S.C. (2014). World (ditapiskan) I: The Definitive Encyclopedia and Document Collection. ABC CLIO. Halaman 1189.


La Consulaire: Meriam Algeria Yang Menghan-curkan Tubuh Dua Konsul Perancis

Jean Le Vacher adalah seorang mubaligh dari ajaran Lazaris yang juga merupakan konsul Perancis di Tunis (Tunisia) dan kemudian di Algier (Algeria). Jean Le Vacher dilahirkan pada 15 Mac 1619 di Écouen, Perancis. Ibu bapanya Philippe Le Vacher dan Catherine Butefer mempunyai empat anak lelaki dan tiga anak perempuan hasil perkahwinan mereka. Jean adalah yang sulung.

Adiknya Philippe juga akan menyertai Congregation of Mission, sebuah perintah kependetaan dan pendeta yang menjadi anggotanya biasa disebut sebagai pendeta Lazaris atau Vincentian yang diasaskan oleh Vincent de Paul. Adik bongsunya menjadi biarawati di biara Sainte-Marie. Jean Le Vacher ditempatkan bersama seorang paderi berdekatan Rouen yang mengajarnya unsur-unsur bahasa Latin dan pendidikan dalam bidang agama. Dia kemudian dihantar ke Paris untuk melanjutkan pelajarannya.

Dia bertemu dengan Vincent de Paul, yang memujuknya untuk menyertai gerakan Lazaris. Le Vacher menghabiskan tiga tahun bersama adiknya Philippe di Bons-Enfants untuk mempelajari ilmu gerejawi. Pada 5 Oktober 1643 dua bersaudara itu ‘mempersembahkan’ diri mereka kepada Vincent de Paul, dan mereka diterima. Mereka berdua melaksanakan upacara sumpah suci pada tahun 1646.

KERJAYA SEBAGAI KONSUL PERANCIS

Pada waktu itu, negara-negara Barbary menahan ramai golongan hamba beragama Kristian, ada di antara mereka yang telah memeluk Islam, tetapi sebilangan yang lain kekal dengan kepercayaan agama mereka. Satu perjanjian telah dimeterai oleh Perancis dengan wakil Empayar Uthmaniyyah di Barbary yang membenarkan Perancis menghantar seorang pendeta dengan konsul mereka.

Pada bulan November 1645, pendeta Louis Guérin dihantar oleh Perancis ke Tunis, dan mula memberikan sokongan secara rohani kepada para hamba. Vincent de Paul menghantar Jean Le Vacher ke Tunis pada bulan November 1647 untuk membantu Guérin. Dia tiba semasa tercetusnya penyebaran wabak. Dia berperanan dalam beberapa tugas memberi dorongan kepada masyarakat dari pelbagai kelas, termasuk hamba, pedagang dan orang Turki, tugasannya agak berjaya hasil dari pengalamannya sebagai mubaligh.

Pada bulan Julai 1648, konsul Perancis, L’Ange de Martin, telah menghidap penyakit yang teruk. Dia kemudian memanggil Le Vacher dan memintanya untuk menggantikan posisinya seandainya ajalnya sudah tiba. Pada awalnya, Le Vacher menolak, lalu konsul mencadangkan agar dicalonkan salah seorang pedagang Perancis. Namun, tiada seorang pun calon yang mampu menepati kriteria dikehendaki. Apabila Bey (gabenor) Tunis dimaklumkan tentang masalah ini, dia juga bersetuju bahawa Le Vacher harus menjadi konsul, maka, setelah kem4tian Martin , Le Vacher menerima kedudukan ini.

Le Vacher menjadi konsul selama lima tahun dan pada masa yang sama dia juga berperanan sebagai seorang mubaligh. Melaksanakan dua kerja sekaligus memenatkannya, lalu Le Vacher diberi kebenaran pada tahun 1653 untuk melepaskan jawatannya sebagai konsul dan mengabdikan dirinya semata-mata untuk menyebarkan ajaran kepercayaannya, mula-mula di Tunis dan kemudian di Bizerte.

Dia kembali ke Tunis, di mana dia sekali lagi dilantik sebagai konsul, dan tempat Santa Sede, sebuah sayap yang mewakili takhta suci Gereja Katolik Rom menobatkan Le Vacher sebagai Vicar Apostolic. Le Vacher menjalankan tugasnya sebagai konsul Perancis dari tahun 1648 hingga 1667 selepas posisinya digantikan oleh Jean Ambrozin.

Le Vacher kemudian kembali ke Perancis dan tinggal sebentar di Biara Saint-Lazare. Pada tahun 1668, dia dihantar ke Algier, di mana dia sekali lagi memegang dua peranan sekaligus sebagai konsul Perancis dan mubaligh Lazaris. Dia dilantik sebagai Konsul Perancis di Algier pada tahun 1676.

Pada 4 September 1682, Laksamana Abraham Duquesne tiba bersama armada lautnya di pesisir pantai Algier bagi menuntut pembebasan hamba-hamba Perancis yang ditahan di sana. Le Vacher menaiki kapal naib laksamana, di mana dia menemui Duquesne. Dia mengatakan bahawa dia telah dikirim oleh penguasa di tanah Algier iaitu Mehmet Hadgi Dayı dan panglima t3ntera Baba-Hassan Dayı, untuk mengetahui apa yang Duquesne mahukan.

Namun, Dusquesne berkeras untuk berbicara terus dengan wakil peribadi Dayı (gelaran khas era Uthmaniyah untuk golongan pembesar di Barbary) Duquesne kemudian bertindak memb3dil kota Algier dari kapal geliungnya hingga 12 September 1682 ketika dia mendapati bahawa arus laut tidak lagi selamat untuk kapalnya dan memutuskan untuk belayar kembali ke Toulon.

K0RBAN MUNCUNG MERI4M

Pada bulan Jun 1683 Laksamana Duquesne kembali memb3dil kota itu. B3dilan bermula pada malam 26-27 Jun, 222 b3dilan dilancarkan dalam waktu kurang dari 24 jam, ia mengakibatkan kebakaran di kota Algier dan menyebabkan orang awam panik serta membvnuh sekitar 300 orang Algeria.

Walaupun Hassan Dayı berkeras mahu bertindak balas dengan penentangan, tetapi para penduduk berterusan mendesaknya untuk menuntut perdamaian. Duquesne pula hanya bersetuju untuk melakukan gencatan s3njata dengan syarat, semua hamba Kristian diserahkan kepadanya. Apabila tempoh gencatan s3njata itu tamat, Hassan Dayı  meminta dan menerima penambahan tempoh lanjutan. Sementara itu, Duquesne menetapkan syarat untuk menyetujui perdamaian:

Namun belum sempat perjanjian itu disempurnakan, pemberontakan telah berlaku di istana gabenor, salah seorang komander t3ntera Algeria, Mezzo Morto Hüseyin Pasha, kemudian mengambil alih perintah t3ntera dan mengecam sikap pengecut Hassan Dayı, yang telah bersetuju untuk akur kepada syarat dikemukakan Perancis.

Mezzo Morto telah menjatuhkan hvkuman m4ti terhadap Hassan Dayı dan diiktiraf sebagai penggantinya oleh Janissari. Tidak lama kemudian, bendera merah dikibarkan dari puncak Kasbah (bangunan pusat utama ditengah-tengah kota) sebagai pengisytiharan kepada Duquesne bahawa pertempvran dilanjutkan.

Laksamana Duquesne kembali memb3dil kota itu. B3dilan Perancis memvsnahkan rumah, masjid dan kapal. Pihak berkuasa menangkap setiap orang Perancis yang tinggal di Algier. Sebagai tindakbalas terhadap b3dilan Perancis, Jean Le Vacher telah dituduh secara melulu dengan dakwaan menjadi pengkhianat, dia ditangkap dan diikat pada sebuah bangku yang diletakkan tepat di hadapan muncung sebuah meri4m yang bernama Baba Merzoug.

Atas perintah Mezzo Morto, pada 28 Julai (ada yang berpendapat pada 26 Julai), Le Vacher bersama-sama 22 lagi orang Perancis yang lain terk0rban apabila b3dilan meri4m yang diacu dalam jarak dekat lagi tepat dihadapan mereka menghancvrkan tubuh mereka sehingga c3bisan anggota badan Le Vacher dan orang lain yang hancvr turut jatuh menghujani geladak kapal Perancis.

Walaupun Perancis menerima t3ntangan sengit dari pihak Algeria, kota Algier telah dib3dil berterusan hingga memvsnahkan istana, masjid, dan banyak bangunan lain di daratan. Mereka yang terc3dera tidak mampu lagi mencari tempat perlindungan, simpanan peluru juga sedang kehabisan. Algier dikatakan akan menjadi rata sekiranya Duquesne sendiri juga tidak kehabisan bahan letvpan. Ser4ngan itu berakhir pada 29 Julai.

SER4NGAN KEDUA

Setelah armada t3ntera laut kembali ke Perancis, Algier mengirim kedutaan di bawah Djiafar Agha Effendi untuk memohon pengampunan dari Louis XIV, di atas setiap k0rban, kec3deraan dan kekej4man yang dilakukan oleh mereka ke atas warga Perancis termasuk Le Vacher.

Mezzo Morto Hüseyin Pasha selaku Dayı Algier yang baru bersetuju untuk membebaskan 546 orang tawanan Kristian dan Perancis, tetapi enggan menandatangani perjanjian damai jika diwakili oleh Laksamana Duquesne, maka Louis XIV menghantar utusan lain, Tourville, untuk menandatangani perjanjian bersama dengan Mezzo Morto.

Perjanjian damai seratus tahun dipersetujui, termasuk peruntukan khas iaitu membiarkan pantai Perancis tanpa gangguan. Lima tahun kemudian, setelah Algier melanggar perjanjian, Perancis kembali memb3dil kota itu. Akibatnya, kem4tian ngeri yang dilalui oleh Le Vacher sebelum itu terpaksa dialami pula oleh seorang lagi konsul Perancis seterusnya, Piolle André, apabila dia juga diikat pada muncung meri4m kemudian dihancvrkan tubuhnya dengan b3dilan pada tahun 1688.

Ketika itu Laksamana Jean D’Estrées pula yang mengetuai ser4ngan terhadap Algier telah bertindak memb3dil Algier hingga ranap sekali lagi, lalu dia memaksa Dayı Algier ketika itu kembali ke meja rundingan untuk satu lagi perjanjian damai yang baharu.

Perjanjian itu ditunaikan sepenuhnya oleh pihak Algeria. Sekaligus menamatkan Per4ng Franco-Algeria yang telah berlanjutan semenjak ia bermula dari tahun 1681. Semenjak itu, walaupun l4nun-l4nun Algeria tidak lagi mengganggu persisir pantai Perancis, mereka meneruskan ser4ngan mereka ke tempat yang lain, malah pernah menyebabkan kerosakan yang besar pada wilayah pesisir pantai Sepanyol.

Manakala meri4m Baba Merzoug yang sama digunakan untuk membvnuh dua konsul Perancis itu kemudiannya dikenali sebagai La Consulaire. Meri4m itu agak simbolik kerana penciptaannya diperintahkan oleh anak kepada laksamana terkenal Uthmaniyah iaitu Hayreddin Barbarosa yang bernama Hassan Pasha.

Pada tahun 1830, armada Perancis di bawah Laksamana Duperré menaklvk Algeria dan merampas meri4m itu. Ia dibawa pulang ke Brest dan dipasang secara menegak di dalam tiang batu granit yang dihiasi dengan relif yang tinggi, walaupun Algeria konsisten menuntut ia dipulangkan kembali, meri4m itu masih dipamerkan di dalam zon pers3njataan, berhampiran Jambatan Recouvrance.

RUJUKAN:

Rousseau, Alphonse (1864). Annals Of Tunisia: or, Historical overview on the regency of Tunis.

Daniel Panzac (2005). The Barbary Corsairs: The End of a Legend, 1800-1820.

Giraud, Victor (1945). VI: The Work of the Mission. Saint Vincent de Paul. Bonne Presse.


Hari Bahasa Yunani Sedunia

Tahu tak 9 Februari lepas merupakan Hari Bahasa Yunani Sedunia? Ya, Tarikh itulah warga Greece menyambut hari bahasa kebangsaan mereka. Sebenarnya sejak 2017 warga Greece telah menyambut hari bersejarah ini setelah diiktiraf oleh Menteri Pendidikan itu sendiri iaitu Georgios Babiniotis.

Pada mulanya, sekitar tahun 2014, komuniti warga Greek dan Itali mengusulkan tentang sambutan antarabangsa untuk Bahasa Yunani. Kemudian apabila kerajaan Greek bersidang di parlimen, wakil rakyat membentangkan usul ini dan seluruh ahli parlimen bersetuju untuk mewujudkan Hari Bahasa Yunani Sedunia.

Maka, 9 Februari diambil sebagai tarikh sambutan, sempena meraikan dan menghormati jasa penulis lirik lagu kebangsaan Greek bernama Dionysios Solomos yang mencipta lagu bernama ‘Hymm to Liberty’.

Bagi warga Greek dan Itali, sambutan hari Bahasa Yunani penting untuk mereka kerana Bahasa ini telah berabad-abad lamanya membentuk tamadun Barat pertama dunia ini, iaitu Tamadun Yunani Kuno. Bahasa ini juga melahirkan dunia sastera, falsafah, dan budaya Eropah yang menjadi rujukan untuk bangsa lain membina ketamadunan mereka.

Sehingga kini, kita tidak sedar bahawa kita sendiri sentiasa menyebut kata-kata dari bahasa Yunani. Contoh paling kita kerap sebut adalah: psikologi, teater, demokrasi, demografi, dan sebagainya.

Bahasa ini juga digunakan dalam bidang sains alam bagi mencipta nama saintifik bagi setiap flora dan fauna. Contohnya adalah kucing domestik, nama saintifik diberi adalah Felis Catus.

Video berkenaan kata-kata bahasa Yunani yang diamalkan oleh warga seluruh dunia:

Menurut Menteri Pendidikan Greek, bahasa Yunani telah diamalkan selama 40 abad tanpa sebarang percampuran dari bahasa asing. Tulisan alphabet juga tidak berubah selama 28 abad. Pengekalan bahasa ini menjadikan ia sebagai bahasa yang mampu menyebar budaya Yunani ke seluruh dunia. Jadi, hari bahasa Yunani patut diraih bagi seluruh warga yang berbahasa bahasa ini sebagai memperingati jasanya.

Sekarang, pengamal bahasa Yunani seramai 13 juta orang. Kita sebenarnya tidak termasuk sebagai pengamal bahasa Yunani kerana banyak kata-kata berasal dari bahasa tersebut telah biasa kita sebut dalam perbualan harian.

Sempena sambutan Hari Bahasa Yunani Sedunia, negara Greek dan Itali meraikannya kerana kedua-dua negara ini berkongsi tamadun yang sama, termasuk Naples di selatan Itali.

Seramai lebih seribu orang pelajar sekolah tinggi meraikan hari bahasa mereka dengan persembahan teater, tarian, konsert musik, serta mengadakan lawatan ke bangunan-bangunan tamadun Yunani Kuno. Tambahan lagi, seminar ditubuhkan serta aktiviti lain dijalankan untuk memperingati jasa budaya Yunani.

Selain Eropah, negeri Florida, Amerika Syarikat juga menyambut Hari Bahasa Yunani Sedunia, di mana banyak sekolah tinggi mengambil budaya Yunani sebagai subjek kurikulum dalam institute pengajian mereka. Bahasa Yunani juga menjadi subjek pembelajaran kepada pelajar sekolah tinggi.

Video berkenaan sekolah pelajar tinggi bernama Archimedean Academy, antara sekolah tinggi yang mengambil budaya Yunani sebagai subjek pendidikan.

Afrika juga ada masyarakatnya mengamalkan bahasa dan budaya Yunani, di mana para paderi Orthodox Yunani tidak sekadar menyebarkan dakwah Kristian Orthodox mereka, malah bahasa Yunani juga mereka sebarkan kepada para penganut, termasuklah sejarah dan hubungan Greek kepada kemanusiaan.

Di Uganda saja, terdapat 80 orang paderi Orthodox Yunani bersama 40 buah komuniti, sekolah, dan hospital Yunani Orthodox. Malah, para paderi berbangga dengan pengamalan bahasa Yunani mereka walaupun bukan berbangsa Yunani.

Tambahan lagi, di Panama terdapat institute Pendidikan bernama ‘Atenea Institute’, satu-satunya sekolah yang amalkan budaya Yunani di Amerika Latin. Bahasa Yunani diajar kepada pelajar sekolah rendah sehingga peringkat sekolah tinggi.

Bukan sekadar bahasa, sejarah, falsafah, dan sains Yunani juga diajar kepada pelajar Amerika Latin ini. Pengamal-pengamal budaya Yunani luar Eropah ini juga meraihkan Hari Bahasa Yunani Sedunia.

Lihatlah betapa nasionalisnya warga-warga Greek dan Itali sehingga menjadikan bahasa tertua mereka mempunyai hari sambutan bahasa sedunia.

Mungkin suatu hari nanti, jika persaudaraan negara-negara yang mengamalkan bahasa Melayu selain Malaysia seperti Indonesia atau Brunei semakin rapat, tidak mustahil kita boleh usulkan sambutan hari bahasa Melayu kepada organisasi seperti ASEAN, kemudian kita mampu sambut hari bahasa kita sendiri. Boleh jadi kan?

RUJUKAN:

Kampouris. N (6 Feb 2020). Greek Language Day: The Mother of All Western Languages. Greece Greek Reporter. Retrieved from 20 February 2020. https://greece.greekreporter.com/2020/02/06/greek-language-day-the-mother-of-all-western-languages/

Vodouris T (9 Feb 2020). Celebrating International Greek Language Day. Greece High Definition, Retrieved from 20 February 2020. https://www.greecehighdefinition.com/blog/2020/2/9/celebrating-international-greek-language-day-february-9-did-you-know-you-speak-greek?fbclid=IwAR0Ee5nLl5nR7i7l9ULUtanQXuD3KIXzIO2mP8x2XofmmjE2uLC62m0yeUU


Mata Hari: Perisik Atau Kambing Hitam?

Bila kita berbicara berkenaan Mata Hari, pasti ramai mengatakan beliau seorang femme fatale (perempuan menggoda yang merbahaya) dan perisik pertama yang dikenali dalam sejarah kerana mengintip untuk Jerman dan Perancis. Wanita ini didakwa pihak Perancis bertanggungjawab menghantar 20,000 tentera Bersekutu terus ke kubur mereka sendiri. Tetapi di sebalik dakwaan ini, tersirat kisahnya yang penuh dengan tragedi.

Jelitawan yang diberi nama Margaretha Geertruida Zella ini dilahirkan pada 7 Ogos 1876 di Leeuwarden, Belanda. Beliau merupakan anak sulung kepada empat adik-beradik dan mempunyai tiga orang adik lelaki. Bapanya, Adam Zelle merupakan seorang pemilik kedai topi dan terlibat dengan pelaburan industri minyak, sekaligus membolehkannya memberi kemewahan kepada keluarganya termasuk membenarkan Mata menghadiri sekolah-sekolah eksklusif sehingga berumur 13 tahun. Selepas kejatuhan saham minyak yang mengakibatkan keluarganya diisytiharkan muflis dan miskin, ibu bapanya bercerai dan ibunya bernama Antje van der Meulen meninggal dunia semasa Mata berusia 15 tahun. Beliau dihantar menetap bersama bapa pembaptisannya, Encik Visser sekaligus terpisah dengan adik-adiknya.

Pada usia 18 tahun, Mata menjawab sebuah iklan mencari isteri yang diletakkan oleh Kapten Rudolf MacLeod, seorang pegawai tentera koloni Belanda yang berkhidmat di Hindia Timur Belanda (Indonesia). Mereka berkahwin pada 11 Julai 1895 dengan MacLeod bukanlah calang-calang orangnya kerana mempunyai darah bangsawan. Atas sebab itu, Mata dapat bergaul dengan ramai anggota golongan atasan Belanda dan memastikan kedudukan kewangannya terjamin.

Mereka dikurniakan dua cahaya mata iaitu Norman-John Macleod dan Louise Jeanne Macleod. Bagaimanapun, perkahwinan tersebut dianggap tidak bahagia kerana sikap MacLeod yang suka mendera Mata dan kaki botol serta kecenderungan kedua-duanya berlaku curang. Akibatnya, anak-anak mereka dijangkiti penyakit sifilis walaupun wujud laporan mereka sebenarnya diracun oleh orang gaji atau musuh-musuh Macleod. Untuk lari dari perkahwinan tidak bahagia ini, Mata mula mempelajari budaya Indonesia dan menyertai sebuah kumpulan tarian tempatan. Semasa di sinilah, nama Mata Hari digunakan semasa membuat persembahan.

Perkahwinan sudah dianggap retak menanti belah ini akhirnya berakhir pada tahun 1902 dan perpisahan tersebut disahkan secara rasmi pada tahun 1906. Mata diberi hak penjagaan Louise tetapi Macleod yang diarah membayar nafkah anak enggan menunaikan perkara tersebut. Ini sekaligus menyukarkan usaha beliau membesarkan Louise kerana masalah kewangan. Akhirnya apabila Louise melawat bapanya, anaknya tidak dipulangkan kembali kepada Mata. Mata mengambil keputusan untuk tidak melawan kerana tidak mempunyai kemampuan kewangan untuk mengheret perkara tersebut ke muka pengadilan. Beliau tahu walaupun Macleod merupakan kaki dera tetapi juga seorang bapa penyayang. Kerinduannya pada Louise yang mesra dipanggil Nonnie turut menyebabkan Mata hampir mempertimbangkan kemungkinan membunuh diri berdasarkan surat kepada sepupunya, Edward.

Selepas berpindah ke Paris pada tahun 1903, Mata melakukan pelbagai kerja seperti penunggan kuda sarkas dan model kepada pelukis terkenal ketika itu seperti Edouard Bisson, Octave Denis Victor Guillonnet dan Fernand Cormon. Di sinilah, Mata mula dikenali sebagai seorang penari eksotik terkemuka dan mencipta latar belakang fiksyen berkenaan dirinya. Bila ditanya siapa sebenarnya beliau, Mata merupakan seorang penari berketurunan orang Timur Jauh dan turut menggunakan nama Mata Hari yang digunakan semasa berada di Hindia Timur Belanda. Dan itu juga menjadi lesen untuknya mendampingi ramai orang berpengaruh demi kepuasan seksual dan keuntungan kewangan. Bagaimanapun dalam satu lagi surat kepada Edward, Mata menulis, “Jangan panggil saya seorang yang jahat. Saya melakukannya kerana ingin mengelak dari belenggu kemiskinan.”

Semasa Perang Dunia Pertama (WWI) meletus, negara kelahirannya Belanda memilih untuk bersikap neutral. Sebagai warganegara Belanda, Mata boleh melintasi sempadan mana-mana negara dengan bebas dan tanpa rasa bimbang. Untuk mengelak berada di kawasan medan pertempuran, beliau mengembara antara Perancis dan Belanda menggunakan England dan Sepanyol, perjalanan yang mengundang perhatian ramai. Ini termasuklah mempunyai ramai kekasih termasuk pegawai tentera membuka peluang kepada pihak perisikan berlumba-lumba untuk merekrutnya sebagai perisik mereka. Hans Groeneweg, kurator Muzium Friesland di bandar Leeuwarden, Belanda berkata, “Sudah jelas kelihatan Mata menjadi perisik atas sebab kewangan. Ini kerana selepas perang berlaku, teater-teater ditutup dan beliau amat terdesak mendapatkan duit.”

Beliau menjadi perisik bagi pihak Jerman sebagai tukaran kepada akses melawat kekasihnya, Kapten Vadim Maslov dari Pasukan Ekspedisi Rusia (REF). Sementara pihak Perancis pula merekrutnya sebagai perisik dengan tujuan mendapatkan akses maklumat daripada Putera Mahkota Wilhelm yang juga putera sulung Kaiser Wilhelm II. Putera Wilhelm menjadi sasaran Perancis kerana dikatakan mempunyai akses kepada kepimpinan tentera Jerman. Hakikatnya, pembabitan baginda dalam WWI bersifat minimum dan jentera propaganda Jerman cuba menonjolkannya sebagai pahlawan dan pewaris takhta Prussia yang hebat, bukan kaki perempuan, kaki botol dan suka menghabiskan masa dengan ahli politik pelambau berhaluan kanan. Sebagai ganjaran, pihak Perancis bersedia membayar Mata satu juta franc untuk tugasan tersebut.

Bagaimanapun kegagalan Mata memberi maklumat yang bersifat bernilai tinggi mula membuatkan pihak Jerman hilang sabar. Atas sebab itulah, Jeneral Walter Nicolai yang merupakan ketua perisikan tentera Jerman menghapuskan kontrak perkhidmatan Mata dengan mengarahkan identitinya sebagai perisik didedahkan kepada pihak Perancis. Dan orang yang ditugaskan untuk melakukan tugas tersebut tidak lain dan tidak bukan kekasih Mata sendiri, seorang mejar tentera Jerman bernama Arnold Kalle. Pada Januari 1917, Kalle menghantar satu mesej radio ke Berlin dengan menerangkan aktiviti perisikan seorang perisik yang menggunakan kod H-21 menggunakan kod mesej yang diketahui pihak Perancis.

Sedar gambaran H-21 menyamai gambaran Mata, pihak Perancis menahannya di Hotel Elysee Palace, Paris pada Februari 1917. Mata dibicarakan dalam mahkamah tentera melalui satu perbicaraan rahsia lima bulan selepas ditahan. Pihak pendakwa mendakwa tindakannya mengakibatkan 50,000 tentera Perancis mati di medan pertempuran tetapi tiada bukti atau penjelasan yang menjustifikasikan dakwaan tersebut. Malah menurut Pat Shipman dalam bukunya Femme Fatale: Love, Lies and the Unknown Life of Mata Hari, tiada siapapun yang mengenalpasti kebocoran maklumat yang boleh dikaitkan dengan dirinya. Sementara Groeneweg pula menambah, “Mereka mempergunakannya sebagai alat. Mereka tak mahukan Mata sebagai ejen talam dua muka, mereka nakkan bukti bahawa beliau seorang perisik.” Perancis turut mendakwa menemui dakwat halimunan dalam bilik hotelnya semasa ditahan tetapi Mata menegaskan itu hanyalah alat solek.

Pada usia 41 tahun, Mata didapati bersalah dan dipenjarakan dalam sebuah sel gelap dengan tikus-tikus sebagai penemannya. Pada pagi 15 Oktober, beliau bangun pada waktu subuh dan menulis, “Saya sudah bersedia.” Mata memberitahu seorang biarawati yang menemaninya, “Jangan takut, Sister. Saya mati tanpa rasa takut. Anda akan melihat kematian yang indah.” Prebet Paul Koenig yang menjadi sebahagian daripada 12 anggota skuad penembak pada hari itu berkata, “Saya sudah mengambil bahagian dalam banyak hukuman tetapi ini merupakan sesuatu yang menyentuh hati dan bersifat mulia.” Groeneweg menambah, “Kita tahu Mata enggan membiarkan matanya ditutup. Saya tak fikir dia memberi ciuman terbang. Tetapi ketepikan semua mitos, beliau seorang wanita tabah yang berhadapan dengan kematian dengan penuh berani dan terhormat.”

Harta Mata dirampas pihak Perancis, sekaligus Louise tidak mendapat satu sen pun dari harta ibunya yang tercinta. Memandangkan mayatnya tidak dituntut oleh ahli keluarganya di Belanda, mayat Mata didermakan untuk tujuan pembelajaran perubatan. Kepalanya diawet dan disimpan dalam Muzium Anatomi di Paris. Bagaimanapun selepas pemeriksaan rekod mendapati kepala tersebut sudah hilang semasa muzium berpindah pada tahun 1954. Begitu juga dengan keseluruhan badannya juga hilang dan masih tidak dapat dikesan sehingga ke hari ini.

Hari ini, ramai mengenalinya sebagai pelopor kepada penglibatan perisik wanita namun hakikatnya, Mata hanyalah seorang wanita yang dijadikan kambing hitam oleh pihak tertentu. Mungkin atas sebab itulah 13 tahun selepas dihukum bunuh, Jerman memberi pengampunan kepada beliau pada tahun 1930. Sementara pihak Perancis pula masih enggan berbuat demikian. Ini kerana jika mereka berbuat demikian, mereka sebenarnya mendedahkan kekejaman dan kelicikannya mempergunakan kematian Mata untuk meningkatkan moral tentera yang bertempur di barisan hadapan WWI. Ini kerana tahun tersebut dianggap bencana berikutan Revolusi Rusia, pemberontakan dalam kalangan tentera dan serangan balas tentera Jerman.

SUMBER


Kisah Yang Lebih Seram Daripada Munafik

Muzium Negara Brazil terbakar beberapa hari lepas (waktu tempatan 2 September), hampir 80% koleksi muzium dihancurkan oleh api.

Presiden Temer mengisytiharkan 2 September sebagai hari yang tragik (“um dia trágico”) kerana 10,000 tahun warisan sejarah Brazil hampir dihancurkan. Antara koleksi muzium ialah artifak dan penemuan arkeologi budaya dan tamadun kuno Brazil, dan juga artifak dan manuskrip berkaitandengan sejarah moden seperti era Empayar Brazil (1822-1889). Sakitnya tuh di situ.

Tapi episod sakit macam ini dah pernah menimpa orang Melayu, pada 2 Februari 1824.

Waktu tu Stamford Raffles (“pengasas” Singapura moden) yang bersara dari jawatan Gabenor-Jeneral Bengkulu ingin pulang ke kampung halamannya di Britain.

Raffles adalah seorang “Malayologist”, atau pengkaji Melayu. Jadi sepanjang dia bekerja di Alam Melayu dia mengumpulkan pelbagai manuskrip dan dokumen asal Melayu untuk dikaji. Dan apabila dia hendak pulang ke kampung, dia angkut sekali koleksi manuskrip-manuskrip Melayu bersama-sama menaiki kapal bernama “East Indiaman Fame”.

Mana tau tak lama selepas kapal Fame bertolak, kapal itu terbakar dan tenggelam. Raffles selamat, tapi semua manuskrip dah tak dapat diselamatkan. Dianggarkan ada dalam 300 jilid buku yang disimpan dalam kapal, tak termasuk yang belum dijilid. Bayangkan betapa besarnya kehilangan kepada tamadun Melayu. Semua khazanah ilmu klasik hancur dalam sekelip mata.

Jadi, ada kemungkinan juga ia satu “konspirasi” – takkanlah Raffles bijak sangat simpan semua koleksi dalam satu kapal, kan orang putih ada pepatah “Don’t put all your eggs in one basket”. Sama ada Raffles betul-betul menghancurkan semua manuskrip, atau berita kebakaran sekadar untuk “mengaburi” mata orang dan koleksi tersebut kemudian disimpan di satu tempat yang “inaccesible” kepada dunia luar, maka mereka boleh merampas dan memonopoli ilmu bangsa lain.

Kesannya, transmission peradaban dan budaya Melayu mengalami banyak lompong. Mungkin ada banyak pencapaian intelektual nenek moyang Melayu yang terus lenyap akibat insiden tersebut. Bayangkan satu buku cerita pasal perubatan, satu pasal ilmu astronomi/falak… betapa banyak ilmu telah terputus dengan hilangnya 300 jilid khazanah.

Keterputusan ilmu bukan saja menyebabkan “kemunduran” Dunia Melayu pada abad ke-19, malah ia juga menyebabkan Melayu moden hilang sumber keyakinan dan panduan untuk membangun “indigenous knowledge”, terpaksa bergantung pada sumber Barat atau Timur. Dan sebahagian besar orang Melayu mengalami “inferiority complex” kerana mereka tak nampak pencapaian tamadun Melayu, lagi-lagi pencapaian fizikal seperti istana dan pelabuhan Melaka pun sekali lenyap ketika zaman penjajahan Portugis dan Belanda.

Ini cerita yang lagi seram daripada cerita Munafik.


Tradisi Jual Isteri Lepas Bercerai Di Britain Pada Waktu Silam

Rumah tangga didirikan untuk bertahan selamanya. Tiada siapa inginkannya tamat separuh jalan. Namun, kehidupan adakalanya enggan penuhi apa yang kita rencanakan. Dalam beberapa keadaan, perceraian bukan lagi sekadar pilihan tetapi satu keperluan. Cuma, apa yang menentukan baik buruknya adalah cara ia dilaksanakan.

Di United Kingdom pada dua kurun kebelakangan, perceraian bagaikan satu kekhususan buat golongan hartawan. Semenjak Akta Perkahwinan Sulit 1753 (turut disebut sebagai Akta Perkahwinan Lord Hardwicke) dipinda, proses perkahwinan dan perceraian menjadi semakin ketat.

Pada satu sisi, akta ini bertujuan mengurangkan kes perkahwinan bawah umur dan perkahwinan secara sulit. Namun pada sisi lain, ia menyulitkan proses mendiri dan meleraikan rumah tangga itu sendiri – khususnya buat mereka yang kurang berpendapatan.

Hal ini kerana ia melibatkan birokrasi yang merenyahkan (untuk mereka pada zaman itu); mereka perlu dapatkan restu dari paderi dan gereja, perlu dapatkan dokumen dari kerajaan (Act of Parliament), dan perlu membayar sejumlah wang.

Untuk bercerai sahaja, belanja keseluruhannya boleh mencecah sehingga £3,000 (Blazeski, 2016). Jumlah tersebut bersamaan £15,000 atau RM87,848 bagi nilai matawang hari ini.

Jika ditinjau pendapatan tahunan rakyat UK pada kurun ke-18, kos perceraian di atas sememangnya mustahil untuk dijangkau oleh kelas bawahan. Pendapatan orang gaji dan pembawa kereta kuda masing-masing hanyalah £2-8 dan £12-26 setahun. Sementara gaji 1st Lord of the Treasury pula mencecah £4,000 setahun (Hayward, n.d).

Keadaan ini justeru mendorong marhaen untuk mengamalkan satu kaedah perceraian yang tersendiri, iaitu menjual isteri. Sepanjang tempoh 1780 hingga 1850, terdapat kira-kira 300 kes penjualan isteri berlaku di England. (Blazesky, 2016)

Kes terawal yang dilaporkan adalah pada 1692, melibatkan John Whitehouse yang menjual isterinya kepada Bracegirdle. Kes serupa berlaku empat tahun kemudian. Cuma kali ini, si pembeli yang bernama Thomas Heath Maultster dikenakan denda kerana menggauli isteri orang sekali gus mencerminkan betapa amalan sebegitu pada peringkat awalnya mendapat bantahan masyarakat tempatan.

Sikap yang sama turut ditunjukkan oleh pengamal media. Contohnya, akhbar The Times edisi Julai 1797 melaporkan, “Pada Jumaat, seorang penjual daging melelong isterinya di Pasar Smithfield, berhampiran Ram Inn, dengan belenggu diikat pada leher dan pinggang si isteri. Bidaan dimenangi seorang penternak babi, dengan harga tiga ekor babi guinea. Sayang seribu kali sayang, tiada siapa tampil menghentikan perilaku jelek yang dilakukan di tengah-tengah awam itu. (Hiskey, 2019)

Reaksi sebegini bagaimana pun hanya suara terpencil dan sama sekali tidak menggugah kejelekan amalan tersebut. Misalnya pada tahun 1766 di Southwark, berlaku kes di mana seorang suami yang sedang mabuk bertindak menjual isterinya – hanya untuk kesal setelah kembali sedar. Lantaran gagal mendapatkan semula isterinya, si suami lantas membunuh diri.

Pada 1790 pula, seorang lelaki di Ninfield menjual isterinya ketika sedang melepak di sebuah rumah rehat – semata-mata untuk mendapatkan setengah gelas arak. Namun dek menyesali perbuatan itu, dia lantas menebus semula isterinya dengan harga yang tidak dinyatakan.

Sejarah juga ada merekodkan ungkapan seorang lelaki ketika melelong pasangan sendiri. Kes ini melibatkan Joseph Thomson yang menjual isterinya, Mary Anne, di pasar Carlisle pada tanggal 24 April 1832. Katanya:

“Hai semua! Saya mahu tawarkan isteri saya, Mary Anne, kepada pembida tertinggi antara kalian. Memang kami berdua sepakat untuk berpisah buat selamanya. Sebelum ini, saya kahwini dia dengan harapan dia dapat jadi tempat saya berehat; tapi dia cuma buat saya sengsara… Semoga Tuhan jauhkan kita dari isteri yang menyusahkan…

Saya dah ceritakan keburukan dia, sekarang biar saya ceritakan pula kebaikan dia. Dia boleh membaca novel dan memerah susu; dia boleh bergelak ketawa dan menangis semudah kita minum arak bila haus. Dia ingatkan saya pada satu pepatah; “Tuhan memberi kurnia khusus kepada wanita; untuk ketawa, menangis, dan memperdaya manusia.” Maka dengan segala kesempurnaan dan kejelekan dia, saya tawarkan isteri saya pada harga 50 keping syiling.” (Extra, 2012)

Bercerai dengan cara menjual isteri sememangnya tidak sah di sisi undang-undang. Namun rentetan ramai yang mengamalkannya, pihak gereja dan kerajaan pun memilih untuk membiarkannya sahaja kecuali dalam beberapa kes.

Contohnya di Ashburn pada 1818, di mana majistret tempatan menghantar beberapa orang pegawai polis untuk meleraikan acara lelongan yang dilakukan. Mereka bagaimana pun dilempar lumpur dan batu oleh orang ramai.

Bagi masyarakat awam, penjualan isteri harus dilakukan seterbuka mungkin – bahkan perlu diwarwarkan dalam akhbar tempatan. Ini supaya masyarakat dapat mengetahui yang si suami tidak lagi bertanggungjawab ke atas bekas isterinya (baik dalam soal hutang mahupun keperluan) dan hak yang dimiliki ke atasnya (seperti harta) telah pun digugurkan serta diserahkan kepada si pembeli.

Sebagai hitam putih persetujuan, ada yang bahkan menyediakan kontrak jual-beli seperti kes yang berlaku pada 24 Oktober 1766 di mana kontraknya berbunyi:

“Pada hari ini, telah dipersetujui antara John Parson dari Midsummer Norton dan John Tooker dari tempat sama, bahawa John Parson menerusi bayaran berjumlah 6 pound dan 6 keping syiling, telah menjual dan menyerahkan isterinya, Ann Parson, kepada John Tooker; bersama dengan segala hak, harta, tuntutan, layanan, dan apa sahaja hutang yang ditanggungnya, yang sebelum ini dipikul oleh John Parson ke atas Ann Parson. Saksi, William Chivers.” (Hiskey, 2019)

Walaupun amalan ini mengandungi konotasi pemaksaan dan penindasan ke atas isteri, kebanyakan kes berlaku dengan kerelaan dan persetujuan antara suami isteri itu sendiri.

Bahkan, ada kes di mana si isteri membeli dirinya sendiri dengan harga lima pound sepertimana yang berlaku di Plymouth pada 1822. Pada asalnya, dia diaturkan untuk dijual kepada seorang lelaki (merangkap kekasihnya). Tetapi pada hari yang ditetapkan, lelaki tersebut tidak hadir. Jadi, si isteri terpaksa membeli dirinya sendiri sebagai cara untuk keluar dari rumah tangga lamanya.

Sememangnya dalam kebanyakan kes penjualan isteri ini, pembelinya sudah pun diaturkan lebih awal – biasanya dia adalah kekasih sulit isteri itu sendiri. Jadi, segala proses lelongan dan pembelian (termasuklah harga yang ditetapkan) hanyalah simbolik bagi menandakan perceraian. Justeru, banyak catatan yang menceritakan betapa selepas selesai sahaja proses jual-beli tersebut, mereka (suami, isteri, dan pembeli) akan adakan sedikit majlis minum-minum di bir berhampiran sebagai satu bentuk keraian.

Bagi kes-kes yang pembelinya tidak diaturkan pula, ada isteri yang diberi kebebasan untuk memilih siapa pembelinya. Contohnya seperti yang berlaku di Manchester pada 1824; si isteri dibida dengan harga tertinggi iaitu 5 pound namun menolaknya dan memilih pembida lain yang hanya menawarkan 3 pound dan seliter arak.

Kebebasan dan kerelaan sebegini bagaimana pun tidak mengurangkan sama sekali pandangan negatif terhadap amalan sedemikian. Ia bahkan menjadi bahan cemuhan dan kritikan, dengan Perancis kerapkali mengutuk England disebabkan sejarah jelek ini.

Apapun, amalan tersebut mengalami penyusutan drastik berikutan pindaan Matrimonial Causes Act 1857. Menerusi akta tersebut, orang awam tidak lagi menghadapi kesukaran untuk memfailkan perceraian. Tambahan pada 1869, mahkamah menetapkan hukuman penjara enam bulan ke atas mana-mana lelaki yang menjual atau membeli isteri. (Rue, 2021)

RUJUKAN

Blazeski, Goran. (20 November 2016). The Strange English Custom of Wife-Selling. The Vintage News.

Extra, History. (4 May 2012). Wife for Sale.

Hayward, Sandra J. (n.d). The Cost of Living in London in Europe in 18th Century. History 1700s.

Hiskey, Daven. (30 June 2019). That Surprisingly Recent Time British Husbands Sold Their Wives at Market. Today I Found Out.

Rue, Lioness. (1 May 2021). The Disturbing Practice Where British Husband Sold Their Wives. Medium.


Badan Undertaker Rosak Teruk Kerana WWE

Ramai orang minat The Undertaker. Bagi mereka, beliau adalah satu-satunya escapism dalam dunia penuh dengan masalah ini. Keluar saja sosok tubuh tinggi lampai dalam pakaian gelap dengan suasana kelam membiru, memang seronok habis.

Tetapi setelah sekian lama beraksi, nampaknya semua tiba di jalan penghujung. Apabila beliau membuat pengumuman bersara, ramai sedar: dia dah tua dan kami dah besar.

Takkan mungkin ada seorang lagi The Undertaker dalam dunia ini. Siapa yang tengok antara 1990 hingga 2005 memang nampak atlet luar biasa, dengan kemahiran bergusti dan karisma bercakap lain dari lain.

Antara 1990 hingga 1996, The Undertaker tidak bercakap. Gaya bahasanya adalah aksi dalam gelanggang. The Undertaker akan berjalan perlahan walaupun dalam gelanggang. Ini adalah untuk membosankan penonton buat sementara waktu.

Dan apabila tiba masa tertentu, The Undertaker akan lompat dan menyerang begitu laju. Boom! Daripada bosan terus cergas terangsang.

VIDEO:

Dalam perlαwαηαn di atas, The Undertaker beraksi dengan Mabel. Beliau memakai sebuah topeng kelabu yang sebenarnya ada makna. Pada masa ini, The Undertaker mengalami kecεdεrααn sangat pαrαh (angkara Mabel juga).

Tulang matanya hαηcµr kerana Mabel membuat salah besar semasa dalam gelanggang (Jenkins, 2021). Walaupun sακit, beliau terus beraksi selama tiga hari untuk WWF. Memang perkara biasa masa itu.

Ini adalah salah satu daripada banyak kecεdεrααn dialami The Undertaker sepanjang kariernya. Belum lagi cerita pasal masalah tulang belakang. Pada tahun 1994, The Undertaker mengalami kecεdεrααn teruk pada tulang belakang. Begitu teruk sampai beliau tidak dapat menyertai dalam Wrestlemania 10.

Masalah ini mungkin semua anggap satu perkara biasa. Bukan sekali mereka jatuh semasa berada dalam gelanggang. Tetapi ada kes-kes terpencil yang sememangnya bukan satu kebiasaan.

Contoh pertama adalah semasa beliau beraksi dengan Steve Austin, yang telinganya terκoyακ sampai berlµmµrαn dengan dαrαh. Paling semua ingat, apabila Undertaker terpaksa diusung keluar daripada gelanggang selepas menang lαwαn Triple H dalam Wrestlemania 27. Undertaker benar-benar nampak sακit selepas lompat keluar daripada gelanggang.

Namun semua ini adalah kecεdεrααn yang diketahui. Sebenarnya ada banyak kecεdεrααn yang tidak diketahui sesiapa… sampailah ada orang buka mulut bercerita.

Jiwa Muda, Tubuh Tua

The Undertaker mungkin kuat dan gagah. Kerana semuanya adalah sebahagian daripada persembahan yang ditayang sejak 1990. Yang benar-benar terima segala balasan adalah Mark Calaway, yakni individu yang berlakon sebagai The Undertaker. Antara 2010 hingga 2020, Calaway sudah kurang terlibat dalam dunia gusti.

Kurang dengan banyak – tidak lagi aktif seperti dulu kerana tubuhnya semakin tua. Setiap hari beliau bangun daripada tidur – ada saja anggota badannya akan sακit (Segalov, 2020). Sehingga tahun 2020, beliau sudah menjalani 17 pembedαhαn untuk membetulkan apa yang patut dibetulkan.

Kadangkala beliau tidak tahu beliau ada di mana. Ada masanya beliau tidak ingat apa yang berlaku. Perlαwαnαn The Undertaker dan Brock Lesnar dalam Wrestlemania 30 memang wajar dijadikan contoh.

Dalam masa lima minit, Calaway mengalami gegαrαn otak (concussion). Kemudian semuanya lenyap daripada ingatannya. Hilang. Kalau cuba ingat balik, beliau hanya ingat sampai jam 3:30 petang apabila berbual dengan isterinya di sebalik tabir (sebelum perlαwαnαn).

Kemudian beliau sedar dirinya berada di hospital. Apa yang berlaku antara perbualan dan hospital (yakni perlαwαnαn itu sendiri) memang blur habis (Stonehouse, 2019).

Nampak sangat bahagian kepala memang tidak boleh dibuat main. Sekarang cuba kenang balik pasal Chris Benoit. Imbasan otak Benoit mendedahkan punca sebenar di sebalik trαgeδi menyayatkan yang membµnµh dua insan tidak bersalah pada 24 Jun 2007.

Benoit baru sebulan menyambut ulang tahun ke-40 pada tarikh tersebut. Tetapi otaknya kelihatan seperti otak pesακit Alzheimer yang berusia 85 tahun (ABC News, 2009).

RUJUKAN:

ABC News. (2009, Januari 8). Benoit’s Brain Showed Severe (ditapiskan) From Multiple Concussions, Doctor and Dad Say.

Jenkins, H. (2021, Januari 22). The Undertaker reveals exactly why he had to wear a mask. Ringside News.

Segalov, M. (2020, November 23). WWE’s The Undertaker: ‘the human body isn’t made to take what we do to it’. The Guardian.

Stonehouse, G. (2019, November 25). WWE star Undertaker ‘could not remember own name or match’ with Brock Lesnar due to concussion at WrestleMania 30. The Sun UK.


Rasisnya Churchill Pada Palestine

Baru-baru ini, protes anti-perkauman berlaku di seluruh dunia termasuk di Eropah dan Amerika Syarikat sebagai bantahan terhadap kem4tian mendiang George Floyd. Dan dalam sesetengah protes, ada yang bertindak menanggalkan atau merosakkan patung-patung tokoh yang ada kaitan dengan perkauman atau perhambaan.

Salah satu patung yang mahu dirosakkan atau ditanggalkan peserta protes ialah patung negarawan British, Winston Churchill. Tindakan mereka ini mengundang kemarahan Perdana Menteri Britain, Boris Johnson menerusi ciapan-ciapan Twitternya:

Ya, Churchill bertanggungjawab menyelamatkan Eropah dari musibah tirani N4z1 Jerman. Tetapi tidak ramai tahu, Churchill juga sebenarnya mempunyai pandangan perkauman tegar membabitkan banyak isu dari isu India dan Mahatma Gandhi sehinggalah isu Palestin sendiri.

Balfour

Contoh paling mudah, Deklarasi Balfour 1917. Semasa menandatangani perjanjian tersebut, Perdana Menteri Britain ketika itu David Lloyd George menyifatkan sokongan Zionis penting bagi meraih sokongan Amerika Syarikat menyertai P3rang Dunia Pertama (WWI).

Semasa disoal Suruhanjaya Peel pada tahun 1937, Lloyd George berkata, “Pemimpin-pemimpin Zionis berjanji mereka akan melakukan yang terbaik untuk meningkatkan sentimen orang Yahudi dan menyokong perjuangan pihak Bersekutu dengan syarat Britain bersimpati dengan usaha mereka menubuhkan pentadbiran Yahudi di Palestin.”

Lloyd George menambah, “Amat penting meraih sokongan Yahudi kerana pada tahun 1917, tiada divisyen-divisyen t3ntera Amerika di barisan hadapan, di parit-parit dan kami percaya pada ketika itu kedua-dua negara percaya sebarang bentuk kerjasama atau permusuhan terhadap orang Yahudi boleh menghasilkan perbezaan yang signifikan.”

Dalam sesi yang sama, Churchill menambah, “Zionisme menjadi pilihan kerana ia boleh menukar terus sokongan orang ramai di Amerika dan dari situ, meraih kelebihan besar dalam p3p3rangan itu.”

‘Kami berhak bertindak keras’

Namun, jawapan dua negarawan British itu terhadap Suruhanjaya Peel mengundang rasa kurang senang ahli suruhanjaya Horace Rumbold. Rumbold pernah berkhidmat sebagai duta Britain ke Jerman selama lima tahun dan pernah memberi amaran bahaya yang bakal dibawa Parti Sosialis Kebangsaan (N4z1) dan pemimpin mereka, 4d0lf H1tl3r.

Rumbold mempersoalkan logik Lloyd George dan Churchill berkenaan polisi Zionis dan melihat patutkah Palestin diberi hak kemerdekaan mengikut lunas undang-undang British. Namun, Churchill dengan tegas menjawab apabila Palestin jatuh ke tangan British pada tahun 1917, maka kerajaan harus memenuhi komitmen yang digariskan dalam Balfour 1907.

Walau bagaimanapun, jawapan Perdana Menteri Britain semasa P3rang Dunia Kedua (WWII) itu mengundang skeptisme dalam diri ketua suruhanjaya, William Peel. Peel menyifatkan keputusan memberi hak negara kepada orang Yahudi sebagai sesuatu yang aneh apatah lagi orang Yahudi bukan kaum majoriti di Palestin.

Churchill menambah, mereka (kerajaan) mempunyai hak untuk bertindak keras untuk menyokong kekuasaan mereka. Tetapi kesabaran beliau semakin tercabar apabila lebih ramai saksi dipanggil memberi keterangan di hadapan suruhanjaya.

Pertama, sejarawan Reginald Coupland. Coupland memberitahu suruhanjaya warga-warga British pasti tertanya-tanya mengapa orang Arab Palestin dinafikan hak menubuhkan negara dan mengapa Britain beria-ia menentang mereka hanya kerana mahu memenuhi janji dengan orang Yahudi. Sentimen ini dikongsi oleh Peel terhadap Churchill.

Kedua, bekas pegawai koloni British Raj (nama jajahan Britain kepada India), Laurie Hammond. Hammond memberitahu suruhanjaya walaupun taktik British tidaklah sek3jam taktik Benito Mussolini di Ethiopia pada tahun sama, tetapi ia masih membawa kepada kemusnahan perkampungan dan bandar. Antara contoh yang dikemukakan beliau ialah kemusnahan Pelabuhan Jaffa pada Februari 1937 oleh Britain.

Churchill yang semakin hilang sabar diasak suruhanjaya akhirnya dengan lantang berkata, “Saya takkan mengakui orang yang busuk hati mempunyai hak terhadap tanahnya walaupun dia telah berada di situ selama bertahun-tahun.” Beliau juga turut menafikan ketidakadilan yang menimpa warga asli India di Amerika atau Aboriginal di Australia sambil menyifatkan mereka digantikan oleh bangsa lebih berkualiti tinggi.

Sedekad kemudian, negara haram Israel ditubuhkan pada tahun 1948 dan bermulalah semua bentuk kek3jaman terhadap warga Palestin sehingga hari ini. Tetapi bila perkara ini dibangkitkan di Parlimen pada Januari 1949, Churchill menyifatkan golongan Arab Palestin yang dibantai rejim Zionis sebagai Arab yang baru datang semasa tempoh pemerintahan Britain selama 25 tahun dan bekerja mengikut syarat-syarat mereka ketika itu.

Senang cerita, kenyataan biadab Churchill itu seolah-olah menggambarkan beliau mencuci tangan dari apa yang berlaku ketika itu. Namun, kenyataan beliau dibidas Setiausaha Luar British, Ernest Bevin.

“Menghalau orang-orang miskin dan tak berdosa keluar dari kediaman mereka tidak kira sama ada di Jerman oleh H1tl3r atau mana-mana pihak ialah satu jenayah dan kita harus bersatu menghentikannya sekiranya mampu.”

RUJUKAN:

Suarez, Thomas. (2020). Winston Churchill’s racist legacy in Palestine. The Electronic Intifada. https://electronicintifada.net/content/winston-churchills-racist-legacy-palestine/30481


Adakah Planet Lain Yang Wujud Selepas Neptun dan Pluto?

Planet Neptun diisytiharkan sebagai planet paling hujung dalam Sistem Suria. Tapi kewujudan planet kerdil Pluto yang mengelilingi Matahari membuatkan kita terfikir, sampai mana luasnya Sistem Suria ini?

Selepas Neptun, ada sebuah lingkaran sebijik dengan Lingkaran Asteroid yang berada di antara planet Marikh dan Musytari. Lingkaran tersebut ialah Lingkaran Kuiper (Kuiper Belt).

Lingkaran Kuiper (sebut Kai-pe) terdiri daripada saki-baki pembentukan Sistem Suria, sama dengan Lingkaran Asteroid. Tapi saki-baki tersebut berbeza dengan Lingkaran Asteroid yang mengandungi batu-batuan angkasa, di mana Lingkaran Kuiper terdiri daripada cebisan-cebisan ais yang mengandungi air, ammonia, dan mentana.

Cebisan-cebisan ais ini lebih besar dengan saiz 20 hingga 200 kali ganda dari batu Lingkaran Asteroid. Lingkaran ini juga menghasilkan komet dan planet kerdil seperti Pluto dan tujuh lagi buah planet kerdil yang telah saintis temui.

Selepas Lingkaran Kuiper, terdapat zon dipanggil sebagai heliopause. Zon ini adalah garis penghujung angin suria merebak dari Matahari. Kapal angkasa robot dari NASA bernama Voyager I berada dalam zon ini.

Selepas zon heliopause, kita akan temui lingkaran terakhir iaitu Awan Oort. Awan Oort adalah ‘benteng’ terakhir yang mengandungi cebisan-cebisan ais gergasi sebesar gunung. Saintis percaya Awan Oort mengelilingi Sistem Suria dalam bentuk gelembung buih.

Voyager I akan tiba di Awan Oort setelah 300 tahun dan melintasi lingkaran ini selama 30,000 tahun! Betapa luasnya Awan Oort ini berbanding Lingkaran Kuiper! Tapi, sampai sekarang saintis belum menemui sebarang objek angkasa dari Awan Oort.

Inilah keluasan Sistem Suria kita. Mungkin Sistem Suria lain juga mempunyai kedudukan planet, planet kerdil, dan saki-baki objek angkasa sama seperti Sistem Suria kita, ataupun berbeza. Kita hanya boleh bagi teori saja.


Kopi & Hadramaut, Yaman

Yaman menghidangkan secangkir kata-kata:

“Dengannya (kopi) aku berjaya menghafaz kalamullah.”

Syeikh Hamzah Yusuf dalam kuliahnya menerangkan ketika kopi
mula-mula diketengahkan, ia mencetuskan kontroversi. Adakah halal atau haram.
Nama qahwah (kopi dalam bahasa arab) sendiri adalah salah satu nama khamar
menurut arab klasik. Ulama’ Maliki berdebat adakah dibolehkan atau tidak
minuman yang dapat merangsang manusia tiduk tidur ini. Akhirnya kata
diputuskan. Dibenarkan jika diminum untuk beribadah dan diharamkan jika berjaga
untuk perkara sia-sia.

Wujud versi meriwayatkan sebuah kisah. Suatu hari seorang pengembala kambing di Yaman membawa ternakannya makan. Tiba di suatu tempat, di situ terdapat banyak bijian. Dia pun membiarkan kambing-kambing peliharaan bebas menyantap. Haiwan itu dilihat gemar pula memakan bijian hitam yang wujud di situ.

Setelah beberapa kali kunyahan, pengembala itu melihat kambingnya menjadi girang gembira. Terlompat-lompat. Ini membuatnya hairan. Justeru dia mendapatkan bijian itu. Memetik dan mengutip sebiji demi sebiji. Dia tidak menunggu lama untuk membawanya pulang ke rumah. ‘Jika bijian ini boleh membuatkan kambing-kambing aku melompat kegembiraan, boleh jadi bila aku makan aku juga jadi gembira’, mungkin ini fikirnya. Bijian tersebut adalah biji kopi. Dari itulah tercipta resepi beraroma ini.

Ada satu lagi kisah tentang Syeikh Abu Hassan Syazili, seorang ulama’ Yaman. Pada suatu malam, dia kerap diserang lelap. Mata berat mendesak tidur. Dia teringin mendirikan ibadah qiamullail tetapi sering sekali graviti tidur menarik kelopak mata. Sehingggalah syeikh bermimpi malaikat menemuinya dan menunjukkan pokok kopi. Malaikat menerangkan khasiat dan kaedah memasaknya. Sejak itu masalah Syeikh Abu Hassan Syazili selesai.

Di Hadramaut pula, minuman hitam ini menyimpan nilai yang
lebih dalam.

Ia sajian wajib dalam majlis-majlis eid fitri, eid adha,
hadrah, zikir, khatam Quran, taklim dan tazkirah.

Disajikan saat majlis di penghujung atau ucapan berakhir.
Aroma inilah yang menyegarkan indera setelah sabar menunggu ratib dan bicara
dari awalnya. Lazimnya kopi di negeri ini berupa kopi pekat yang diadun bersama
halia. Melahirkan keunikan aroma kental dan rasa sedikit pedas. Ramuan yang
autentik.

Anda akan lihat seorang lelaki yang membawa cerek air. Di
dalamnya berisi kopi. Diangkut cermat.

Seorang lagi pula membawa tompokan gelas. Berjalan dan
memberinya pada setiap seorang hadirin.

Setiap barisan akan dapat mencicip kelazatan kopi asli Yaman.
Bermula dari saff hadapan hinggalah ke saff terkemudian. Dituangkan satu
persatu. Apa yang anda perlu hanyalah bersabar hingga tiba giliran anda
menikmati keenakannya.

Sejurus hinggap di lidah, meninggalkan signature sampai kita mengenangnya bila pulang ke tanah air.

Lagenda kopi tidak berakhir di sini selagi tidak kita
menjenguk Tarim.

Bagi Habib Umar Ben Hafiz, kopi adalah saksi cinta sejati.

Maestro dakwah yang sering sibuk berkhidmat kepada
masyarakat, mengisi taklim subuh dan rauhah asar di Dar Mustaffa, menyantuni
tetamu yang dari jauh rindu menemuinya dan dikelilingi kesibukan ibadah
istiqamah lagi, sempat lagi meluangkan masa bersama bondanya lewat secangkir
kopi seminggu sekali.

Kopi bukan sebarang kopi.

Habib Umar sendiri yang memilih biji kopi terbaik. Habib
sendiri yang memasak dan mengoyak kulit biji kopi. Habib sendiri yang
menghancurkan biji kopi menjadi serbuk. Habib sendiri yang ‘brew’ kopi tu
sampai jadi. Habib sendiri yang menuangkan ke dalam gelas sebelum menyua ia
dengan asak santun kepada bondanya.

Ibu dan anak itu meluangkan momen lewat secangkir kopi.
Diselang seli bertukar khabar dan cerita. Oh, bakti kasih sesederhanna ini,
sungguh menghamili sekosmos cinta yang besar.

Bondanya begitu bangga dengan Habib.

Setiap kali orang menziarahi beliau, pasti dia akan menunjuk
ke potret Habib Umar yang terdapat di rumahnya.

“Engkau tahu ni siapa. Ni anak aku.”

Lalu disebutkan satu persatu kelebihan anaknya, seribu satu
sumbangan Habib kepada ummah.

Apabila bonda meninggal dunia, dia pergi sebagai ibu yang
meredhai anaknya.

Habib Umar sungguh mengalirkan air mata apabila tiba takdir
Allah menjemput kekasih ayahanda.

‘Seorang ibu yang bangga dengan anaknya, hidup yang sederhana, dengan kasih yang sempurna.’

Rujukan:


Kuching Dibom Oleh Jepun!

DI ketika kempen perang dunia kedua yang berlangsung dari tahun 1941 sehingga 1945 menyaksikan Sarawak dikatakan cukup mudah dikalahkan oleh Nippon Go walaupun hakikatnya Sarawak Kingdom dibawah pemerintahan Brooke telah cuba menyediakan apa yang ada berdasarkan keupayaannya untuk menghadapi peperangan tersebut.

Namun begitu cerita disebalik sebagai sebuah negara perlindungan Bristish sejak di tahun 1888 juga menyaksikan Sarawak hanya menerima bantuan udara pada saat-saat akhir kerana British terlalu sibuk mempertahankan wilayah jajahannya yang lain.  Dek kerana itulah di dalam sejarah menyatakan bahawa Sarawak ditakluki cukup mudah oleh Jepun di dalam siri kempen perangnya.

Mengimbau sejarah kempen perang dunia kedua Jepun ini juga menyaksikan tidak kurang kemusnahan besar yang dilakukan oleh pasukan udara Jepun ke atas tempat-tempat strategik di Sarawak.  Fort Keppel salah satu bangunan ikon sejarah Sarawak di Bintulu turut musnah dan begitu juga di Sibu lebih-lebih lagi bumi Miri.  Di Miri yang pada masa itu merupakan sumber ekonomi penting Sarawak turut banyak yang musnah ditambahlagi sebelum boleh bertapak, Brooke sendiri telah menjalankan pelan “bumi hangus” untuk setiap telaga minyak di Miri.

Untuk konteks Kuching sebenarnya turut pernah menerima nasib yang sama seperti bandar-bandar utama di Sarawak.  Lebih-lebih lagi jika kita berkata mengenai Kuching sebagai pusat pentadbiran dan ibukota untuk Sarawak Kingdom pada waktu itu.  Jadi sekiranya Jepun turut memerangi Kuching maka ianya bukanlah sesuatu yang menghairankan.

Sebenarnya siri kempen perang dunia ke-2 ke atas Kuching sudahpun bermula pada tanggal 13 Disember 1941.  Dikatakan menjelang petang diketika warga Kuching sedang beristirehat di rumah masing-masing kedengaran riuh di ruang angkasa Kuching dengan hampir 10 buah pesawat Betty Bombers berlegar-legar di udara pada ketika itu.  Tiada siapa menyangka bahawa pesawat yang banyak itu adalah milik Jepun sehinggalah keesokan harinya melalui siaran radio dihebahkan kepada rakyat. Hanya usai hebahan itulah barulah rakyat Kuching merasakan bahawa perang sudah semakin dekat.

Situasi sebenar riuh piuh peperangan sebenarnya untuk Kuching benar-benar berlangsung pada tanggal 19 Disember 1941.  Pada hari itu dikatakan hampir 16 buah pesawat Betty Bombers kelihatan di ruang angkasa Kuching dengan membentuk formasi “V”.  Kawasan pertama yang dihujani dengan bom Jepun adalah lapangan terbang di Batu 7 pada ketika itu.  Ini semua dilakukan bagi memastikan Kuching tidak mampu melumpuhkan sistem pertahanan udara Sarawak pada ketika itu.

Usai memusnahkan kawasan strategik penerbangan udara Sarawak, dikatakan daripada 16 buah pesawat pengebom Jepun itu telah dibahagikan menjadi dua kumpulan.  Satu kumpulan yang terdiri daripada lapan buah pesawat telah terbang keluar dari Kuching dan menuju ke Pontianak.  Manakala lapan buah lagi telah terbang menuju ke pusat bandar Kuching.

Dengan terbang rendah di ruang angkasa menyelusuri Sungai Sarawak pada waktu itu menyaksikan warga Kuching bungkam seribu bahasa.  Bunyi bising pesawat yang akhirnya memuntahkan bom ke arah kedudukan strategik di sekitar Sungai Sarawak memecah suasana.  Ada yang berkata bahawa pelan perancangan serangan udara Jepun pada masa itu adalah Kubu Margharita.

Ini kerana kubu ini merupakan antara kubu pertahanan Sarawak daripada sebarang ancaman. Walaupun tersasar dan tidak mengenai kubu tersebut namun ada kawasan penempatan warga Kuching yang musnah teruk di bom iaitu kawasan seperti Kampung Sungai Bedil Kecil.  Perkampungan ini juga turut dikenali sebagai Kampung Astana Lama memandangkan ianya berhampiran dengan Astana Sarawak yang masih wujud sehingga sekarang.

Serangan udara daripada Jepun pada hari itu juga menyaksikan unit penyimpanan minyak untuk Syarikat Borneo musnah dijilat api. Lokasi bangunan syarikat ini adalah Hotel Hilton sekarang, jadi amat jelas bahawa kempen serangan udara Jepun ini sengaja dihalakan di kawasan di sepanjang Sungai Sarawak.   Bagi penempatan di seberang Main Bazaar Kuching iaitu Kampung Sungei Bedil Kecik hampir 25 buah rumah penduduk musnah teruk.  Korban nyawa pula melebihi 30 orang manakala hampir 75 orang cedera parah dan kritikal.  Walaupun hanya sesetengah kawasan musnah dibom namun hampir kesemua warga Kuching pada masa itu hanya mampu  menadah tangan berdoa untuk kesejahteraan mereka.

Akibat daripada pengeboman pada tanggal 19 Disember itu juga menyaksikan ramai warga Kuching yang mendiami kawasan perkampungan disepanjang Sungai Sarawak mula berpindah.  Perpindahan ini dilakukan bagi mengelakkan diri mereka daripada terbabit di dalam siri-siri serangan bom Jepun selepas itu. Mereka tinggalkan segalanya demi survival keluarga kerana tidak mahu hidup di dalam ketakutan menunggu saat pesawat Jepun memuntahkan bom ke atas bumi Kuching pada bila-bila masa sahaja. Adalah dipercayai ramai antara warga Kuching yang berpindah ke kawasan pedalaman hanya kembali ke Kuching setelah Jepun menyerah kalah pada tahun 1945.

Itulah sejarahnya Kuching dan bagaimana ianya dibom jauh sebelum Jepun berjaya menjejakkan kakinya di bumi Sarawak. Jepun hanya benar-benar menduduki ibukota Kuching pada pada tanggal 24 Disember 1941. Sekaligus ianya pengakhiran kepada siri kempen pendudukan Jepun di Sarawak pada waktu itu.

Lest We Forget!

-HB-

#KamekSayangSarawakBah

Rujukan:


Mengapa Falsafah Penting: Pengenalan Terhadap Alam

Kesemua hidupan yang wujud di dunia ini, termasuk mikrob seperti bakteria, mempunyai struktur genetik yang lebih kurang namun masih lagi mempunyai perbezaan, lantas melahirkan makhluk dan spesies yang berlainan antara satu sama lain. Di bahagian tertinggi hierarki makhluk ialah makhluk yang paling berjaya dalam kehidupan.

Makhluk yang berada di tingkat tertinggi sudah semestinya manusia, kerana akalnya sangat dinamik dan pintar, dan inilah yang membezakan kita dengan binatang. Dengan akal, manusia berupaya untuk membina tamadun yang serba indah, budaya yang santun dan pencapaian yang mengagumkan. Dengan akal, manusia berupaya untuk menangkap ilmu dengan instrumen dan cabang ilmu yang pertama, yakni falsafah.

Falsafah ialah apa yang kita boleh anggap sebagai proto-ilmu. Perkataan falsafah datang daripada perkataan Yunani ‘philosophia’ yang bermaksud pencinta hikmah. Proses penggunaan falsafah bermula apabila manusia menggunakan akal dalam memahami alam. Dari sini, manusia akan cuba untuk mencari perkaitan dan signifikasi kehidupan dan alam realiti. Kesannya, teknologi baru terlahir dan budaya kehidupan masyarakat mula berubah daripada kebinatangan ke arah ketamadunan. Klimaks bagi proses ini ialah pandangan alam yang membentuk masyarakat. Secara umumnya, di dunia rimba, pandangan alam yang dipakai oleh haiwan ialah hanya yang kuat sahaja yang hidup. Pandangan alam ini berlainan bagi manusia yang bertamadun.

Ilmu pertama yang terlahir daripada falsafah ialah sains. Sebab itulah ada yang mengatakan ilmu falsafah itu ialah proto-sains, sebab kebanyakan ahli-ahli falsafah zaman dahulu ialah para saintis seperti Thales, Aristotle dan Ibnu Sina. Melalui ahli falsafah, kebudayaan dan pemikiran masyarakat berubah dengan asimilasi ilmu falsafah terhadap mereka lalu melahirkan masyarakat yang bertamadun. Kalau kita lihat dari kaca mata eksperimen sains, hipotesis ialah hikmah/falsafah, perjalanan eksperimen ialah asimilasi falsafah/proses ketamadunan dan konklusi eksperimen ialah sejarah. Oleh itu, saya pilih untuk menyanggah pandangan admin HE bahawa ilmu sejarah ialah antara ilmu yang pertama wujud dalam tamadun manusia.

Falsafah ialah ilmu pertama, kemudiannya sains, komunikasi dan akhirnya sejarah. Sejarah ialah ilmu yang terakhir sekali dalam geneologi ilmu, tapi sama penting dengan falsafah. Bagi sesuatu yang wujud itu untuk mempunyai makna, dia perlukan penutup dan konklusi. Jadi, falsafah ialah pembuka ilmu dan sejarah sebagai akhirulkalam. Tanpa falsafah, manusia menjadi binatang. Tanpa sejarah, manusia kembali menjadi bangsat.

Saya sentuh kembali tentang pandangan alam. Pandangan alam/ worldview/weltenschauung ialah pemahaman komprehensif tentang alam dan kehidupan manusia. Menurut perspektif Islam, Prof. Syed Mohd. Naquib Al-Attas mengatakan bahawa pandangan alam ialah pandangan terhadap realiti dan kebenaran yang wujud pada mata kita dan menjelaskan kita tentang apa erti kewujudan. Bagi setiap kerangka masa dan zaman, pelbagai jenis ilmu falsafah telah dilahirkan dan membentuk pandangan alam dalam sesuatu tamadun. Berkenaan hal ini, saya akan ulas berdasarkan zaman.

Pada zaman Pertengahan, benua Eropah berada dalam kegelapan dek proses pembodohan yang sedang berlaku pada ketika itu. Berlainan dengan Eropah, Timur Tengah sedang mengalami zaman kegemilangannya apabila pandangan alam Islam melalui fasa pembentukan dan perdebatan. Pada asalnya, pandangan alam yang diguna pakai oleh orang Islam ialah pandangan tradisional ortodoks. Melalui penaklukan, kemasukan pengaruh luar dan penterjemahan bahasa, pandangan alam mereka mula berubah ke arah empirisisme melalui proses penyusunan hadis yang sangat terperinci. Tak lama selepas itu, pandangan alam mereka berubah ke arah rasionalisme dan neo-platonisme melalui fahaman Muktazilah dan akhirnya kembali kepada Ahlus Sunnah wal Jamaah. Sepanjang tempoh perdebatan fahaman Muktazilah dan ASWJ, kalau anda perasan, ialah zaman kegemilangan sains Islam.

Zaman Rasionalisme Eropah bermula semasa Revolusi Copernicun. Nicolous Copernicus menjelaskan bahawa matahari ialah pusat sistem solar, bukan bumi. Pada zaman itu, orang-orang Eropah percaya bahawa bumi ini pusat dunia. Disebabkan itulah, pandangannya menjadi kontroversi. Teori saintifik ini kemudiannya membentuk pandangan alam Renaissance Eropah kepada Rasionalisme. Antara tokoh falsafah terpenting zaman tersebut ialah Rene Descartes. Cogito, Ergo Sum (I think, therefore I am) ialah antara teori falsafahnya yang ringkas tapi sangat penting hingga ke hari ini. Melalui konsep cogito, masyarakat mula meragui segala apa yang dirasai kerana boleh jadi benda itu tak wujud. Satu-satunya cara untuk tahu kebenaran terhadap benda yang mungkin tak wujud itu ialah mengkaji secara rasional. Masyarakat mula meragui pendapat Gereja dan akhirnya proses sekularisasi pun bermula. Zaman Rasionalisme ini kemudiannya berpindah kepada zaman Empirisisme di mana penggunaan akal sangat dititik beratkan, sekaligus melengkapkan fasa modenisasi (1600-1900).

Akibat pergelutan dan masalah sosial yang berlaku pada zaman Moden, beberapa ahli falsafah cuba mencari penyelesaian tentang masalah-masalah tersebut lalu melahirkan aliran Eksistensialisme yang dipelopori Soren Kierkegaard, falsafah sosial Utilitarianisme (Bentham dan Mill), Deontologi (Kant), Feminisme (Wolfstonecraft) dan teori ekonomi (Marx, Hayek). Sejak aliran Eksistensialisme wujud, maka pandangan alam masyarakat mula beralih daripada moden ke arah Zaman Pasca Modenisme (Post-Modernism). Kemuncak zaman ini bermula dengan kelahiran tokoh pasca moden seperti Foucoult dan Derrida. Akibat pergelutan tentang kebenaran mana yang sebenar-benarnya betul, maka penganut pasca modenisme mula melihat kebenaran dari sudut subjektiviti. Kebenaran itu relatif dan berubah mengikut tempat. Oleh itu, mereka memegang konsep pluraliti, yakni semua benda di dunia adalah benar walaupun kita melihatnya sebagai salah. Sekularisme mencapai tahap kegemilangannya pada zaman Pasca Moden.

Sebagaimana zaman-zaman yang lain, pandangan alam Pasca Moden juga dikritik kerana berbahaya oleh sesetengah ahli falsafah. Antara tokoh tersebut ialah Noam Chomsky dan Prof. Syed Mohd. Naquib Al-Attas. Prof. Noam Chomsky mengatakan fahaman Pasca Moden tak mempunyai apa-apa nilai analitis terhadap ilmu. Prof. Al-Attas juga bernada sama dengan Prof. Chomsky, yakni dengan mengatakan fahaman tersebut akan menyebabkan berlakunya ketidakstabilan kebenaran, memandangkan kebenaran ialah relatif. Oleh kerana kebenaran ialah sinonim bagi ilmu, ilmu juga akan menjadi relatif dan merosakkan nilai intelektual ilmu. Oleh itu, Prof. Al-Attas memperkenalkan konsep falsafah Islamisasi Ilmu bagi mempertahankan nilai ilmu dalam Islam.

Ternyata apa yang dikatakan oleh Prof. Chomsky dan Prof. Al-Attas itu benar. Akibat masalah pandangan alam Pasca Moden, zaman akhirnya beralih kepada zaman Pasca Kebenaran (Post Truth), zaman di mana sentimen dan spekulasi dianggap lebih penting dalam masyarakat secara tersirat. Apa yang dimaksudkan di sini ialah masyarakat pilih untuk mendengar khabar palsu yang menyenangkan berbanding kebenaran yang pahit.

Mungkin ada sesetengah orang akan tanya, kita masyarakat Malaysia sekarang berada pada zaman falsafah apa. Menurut hemat saya, dari sudut politik, kita berada pada zaman Pasca Kebenaran, di mana sentimen emosi sangat dihargai berbanding kebenaran dan fakta. Kalau kita pilih fakta, nanti ada la kena cop makan dedak la, sotong la etc. Dari sudut sains, kita berada zaman Permulaan Rasionalisme. Masyarakat sudah mula memandang ilmu dan budaya sebagai benda penting, sesuatu yang saya rasa bagus. Jadi, bagaimana kita hendak melahirkan pandangan alam yang bagus dan stabil di Malaysia? Saya berpendapat, falsafah Rasionalisme dan Empirisisme perlu dimartabatkan dan pada masa yang sama, perlu ada keseimbangan di antara sains dan kerohanian (Islamisasi Ilmu Al-Attas) bagi mengelakkan sekularisme menular dengan galak dan juga untuk elakkan pembodohan masyarakat kekal berlaku.

Dengan ini, saya mengajak pembaca semua supaya gigih teruskan aktiviti yang bersifat keilmuan dari segi rohani dan jasmani. Marilah kita memandaikan masyarakat kita! Ke arah 2020 dan 2050!

– A.Akmal


Tel-Rumaida: Runtuhan Kota Peninggalan Nabi Ishak A.S.

Dalam bahagian kali ini, akan dibahaskan mengenai kota yang didiami oleh Nabi Ishak a.s. bersama ayahnya, Nabi Ibrahim a.s sehingga tiba hari kewafatan.

Di dalam kitab suci agama Islam, Quran, tidak dinyatakan secara mendalam berkaitan kehidupan Nabi Ishak a.s. Tetapi Ibnu Katsir mengisahkan bagaimana perjalanan Nabi Ishak a.s sebelum kewafatan Nabi Ibrahim a.s.

Setelah Nabi Ibrahim a.s mengetahui masanya untuk hidup di atas muka bumi tidak lama, baginda menasihati Nabi Ishak a.s supaya berkahwin dengan segera. Baginda tidak mahu anaknya berkahwin dengan perempuan dari orang Kanaan (Palestin) kerana masyarakat Kanaan pada waktu itu masih kekal menyembah dewa berhala. Maka, Nabi Ibrahim a.s menghantar seorang utusannya ke negeri Harran di Iraq yang mana tempat tersebut pernah menjadi tempat persinggahan baginda ketika keluar dari kota Ur. Penduduk di negeri tersebut telah beriman kepada Allah swt, maka ia menjadi negeri pilihan Nabi Ibrahim a.s untuk menyambung keturunannya melalui Nabi Ishak a.s. Seorang gadis dari Harran bernama Rebekkah binti Bethuel dipilih untuk menjadi isteri kepada Nabi Ishak a.s.

Hasil dari perkahwinan diantara Nabi Ishak a.s dan Rebekkah lahirnya dua orang anak lelaki kembar yang bernama Esau dan Yaakub. Kedua orang mereka dibesarkan dalam keadaan serba kasih sayang sehinggalah dewasa. Tatkala mencapai usia yang sudah matang, maka Allah swt menurunkan wahyu berkenaan perlantikan Yaakub sebagai seorang utusanNya.

Berita ini menggembirakan hati Nabi Ishak a.s dan Nabi Yaakub a.s. Tetapi, berita gembira ini menjadi sebuah berita buruk buat Esau. Esau yang irihati dengan Nabi Yaakub a.s mengancam untuk membunuh kembarnya. Setelah menerima ancaman dari saudaranya, maka Nabi Yaakub a.s memutuskan untuk membawa diri dari tanah Kanaan.

Daripada sumber Yahudi, anak kembar Nabi Ishak a.s iaitu Esau merupakan ‘bapa’ bangsa Rum dan Nabi Yaakub a.s sendiri merupakan ‘bapa’ bangsa Israel.

Setelah beberapa bepergian di luar Kanaan, maka Nabi Yaakub a.s pulang semula ke Hebron dan tinggal bersama bapanya Nabi Ishak a.s dan saudaranya, Esau. Tidak diceritakan secara lanjut bagaimana kehidupan Nabi Ishak a.s, tetapi menurut para mufassir Quran, baginda menghabiskan masanya berdakwah kepada penduduk Kanaan atau Hebron tanpa henti.

Akhirnya, Nabi Ishak a.s wafat ketika berumur 180 tahun di Hebron dan jasad baginda dimakamkan oleh kedua orang anaknya bersebelahan jasad Nabi Ibrahim a.s di dalam sebuah gua. Dalam agama Kristian dan Yahudi, gua ini terkenal dengan nama ‘Cave of the Patriarchs’ dan dalam agama Islam, ia dipanggil sebagai ‘Sanctuary of Abraham’ atau Masjid Ibrahim.

Dari kisah ringkas di atas, kita melihat bagaimana singkatnya pengenalan hidup seorang nabi yang diutuskan oleh Allah swt untuk berdakwah di bumi Hebron. Nama baginda hanya disebutkan di dalam Quran sebanyak 16 kali sahaja iaitu:

1. Surah al-Baqarah ayat 133, 136 dan 140.

2. Surah Ali-Imran ayat 84.

3. Surah an-Nisa ayat 163.

4. Surah al-An’am ayat 84.

5. Surah al-Hud ayat 71.

6. Surah Yusuf ayat 6 dan 38.

7. Surah Ibrahim ayat 39.

8. Surah Maryam ayat 49.

9. Surah al-Anbiyaa ayat 72.

10. Surah al-Ankabut ayat 27.

11. Surah as-Shaffat ayat 112 dan 113.

12. Surah as-Shad ayat 45.

Ayat-ayat Quran di atas hanya menerangkan sosok peribadi dan anugerah yang Allah swt limpahkan ke atas keturunan mereka. Jadi, bagaimana dan di mana sumber untuk mengetahui kehidupan Nabi Ishak a.s selanjutnya?

KEHIDUPAN AWAL NABI ISHAK A.S.

Kalau pembaca sudah membaca tajuk sebelumnya mengenai Nabi Ibrahim a.s, ketika berita kelahiran Nabi Ishak a.s disampaikan, baginda bersama isterinya pada ketika itu menetap di daerah Hebron yang pada waktu itu dikenali sebagai tanah Kanaan (Palestin). Nabi Ishak a.s dilahirkan di Hebron ketika Nabi Ibrahim a.s dan isterinya Sarah mencapai umur yang sudah lanjut. Nabi Ishak a.s dibesarkan di Hebron sehinggalah mencapai waktu kewafatannya. Baginda ditugaskan oleh Allah swt untuk berdakwah kepada penduduk Hebron.(Pautan:  https://www.thepatriots.asia/babylonia-kota-kelahiran-baginda-nabi-ibrahim-a-s )

Kalau dilihat pada kronologi waktu sejarah, siapakah yang menetap di Hebron pada waktu tersebut?

MASYARAKAT KANAAN

Sejarah penempatan awal Hebron (Kanaan).

Peradaban Kanaan berkembang pada sekitar abad ke-17 SM atau abad ke-18 SM. Di antara rentang waktu ini, sudah wujud penempatan manusia, sistem pentadbiran dan kota di Hebron. Kota tersebut dikenali sebagai Tel Rumaida atau Tel Hebron dan kota ini diyakini sebagai tempat yang dihuni oleh keluarga Nabi Ibrahim a.s dan Nabi Ishak a.s oleh ilmuwan Yahudi.

Kawasan ini mula dihuni oleh manusia sekitar tahun 3,500 SM. Zaman pun berlalu. Kawasan yang pada mulanya hanya sebuah penempatan biasa bangkit menjadi sebuah penempatan besar. Pada sekitar tahun 2800 SM-2500 SM, penempatan berkembang luas sehingga mencapai 30 dunam (1 dunam: 1000 m² yang bersamaan dengan 30,000 m²).

Dunam merupakan ukuran tanah yang digunapakai oleh kerajaan Turki Uthmaniyyah dan Israel. Penempatan ini tanpa diduga ditinggalkan tanpa berpenghuni sehinggalah pada sekitar tahun 2000 SM-1600 SM kawasan ini dihuni semula oleh masyarakat Kanaan lalu ia mula dibangunkan secara mendadak pada sekitar tahun 1800 SM.

Dalam rentang waktu tersebut, kawasan ini dilindungi dengan pembinaan benteng kota yang dibangunkan daripada batu-batu besar. Ketinggian benteng ini hanya mencapai 3-5 meter sahaja. Keluasan kawasan ini menjadi lebih besar apabila dinaiktarafkan sebagai sebuah kota. Dinyatakan keluasan kota pada waktu ini sekitar 4.8 hektar (48,000 m²) sahaja (tidak termasuk dengan penempatan di luar benteng kota), kemungkinan keluasannya mencapai sehingga ke lokasi ‘Sanctuary of Abraham’.

Pada sekitar tahun 1600 SM-1500 SM, tiada tanda-tanda kehidupan dan penempatan manusia di sini. Tiada penemuan yang menyatakan mengapa kawasan ini ditinggalkan selama beberapa abad. Kawasan Tel Rumaida diyakini kembali dihuni pada sekitar tahun 1200 SM-1000 SM dengan penemuan beberapa buah penempatan di tapak arkeologi Tel-Rumaida. Kawasan ini hancur dan ditinggalkan tanpa berpenghuni pada sekitar tahun 586 SM ketika zaman pemerintahan Dinasti Achaemenid di Mesopotamia.

Daripada kenyataan fakta di atas, kita akan melihat pada tahun 2000 SM-1600 SM, iaitu waktu dimana diyakini kelahiran Nabi Ibrahim a.s, kelahiran Nabi Ismail a.s, kehancuran kota Sodom dan kelahiran Nabi Ishak a.s.

Pada waktu ini, ia dikenali sebagai Zaman Pertengahan Gangsa Fasa I dan II. Kerajaan apa yang berkuasa dan membina benteng kota di sini? Daripada hasil penemuan arkeologi di tapak Tel-Rumaida, iaitu sebuah tablet tanah liat dari abad ke-17 SM (1700 SM-1601 SM) 16 SM (1600 SM-1501 SM) bertulisan Cuneiform, yang menyatakan tentang hal ehwal ekonomi, nama empat orang individu dan senarai nama haiwan.

Masyarakat Kanaan yang diyakini menetap dikawasan ini pada rentang waktu tersebut berada dibawah satu bumbung dengan masyarakat Hurrian dan Amorite, yang mana kota agraria ini ditadbir oleh sebuah administrasi bebas yang dikawalselia oleh seorang raja yang melakukan hubungan kerjasama dengan pemimpin kota-kota lainnya.

Jika dilihat, ketiga buah masyarakat ini hidup berdampingan memajukan kota Tel-Rumaida.

Bagaimanapun, sampai sekarang tiada rekod yang jelas persoalan kerajaan dan pemimpin yang berkuasa di Tel-Rumaida pada waktu tersebut. Tetapi para ilmuwan menyatakan penemuan benteng dari abad ke 2000 SM-1600 SM ini menyamai dengan tahun kehidupan Nabi Ibrahim a.s di Hebron. Rekod di mana kawasan ini dihuni oleh manusia sebelum ia ditinggalkan.

Walaupun tiada rekod lanjut, tetapi kita boleh melihat kawasan Tel-Rumaida merupakan satu-satunya kawasan di sekitar Hebron yang dihuni oleh manusia dan kawasan ini berdekatan dengan gua yang diyakini menempatkan jasad Nabi Ibrahim a.s dan Nabi Ishak a.s. Maka, teori pada waktu ini mampu menyatakan yang kota Tel Rumaida merupakan kota di Hebron yang dikatakan di dalam kisah Nabi Ibrahim a.s dan Nabi Ishak a.s.

Jadi, bagitulah serba sedikit maklumat yang dapat diambil daripada beberapa buah sumber dari pandangan agama Islam dan agama Yahudi. Maklumat kehidupan Nabi Ishak a.s hanya dinyatakan seperti yang dikisahkan di atas.

Wallahu’alam.

RUJUKAN:

1. Kisah Para Nabi, Nabi Ishak oleh Ibnu Katsir.

2. Tel-Rumeida, Hebron Archeology Park oleh Yonathan Mizrachi.

3. The Judean Mountains Biblical Period oleh A.Ofer.

4. City of Abraham: History, Myth and Memory: A Journey Through Hebron oleh Edward Platt.


Drama Nur Daripada Perspektif Bahasa

Drama “Nur” [nːur] merupakan sebuah drama dalam
saluran TV3 slot Samarinda yang bersifat Islamik dan sarat dengan pengajaran.
Setelah tamatnya musim pertama sepanjang 19 episod pada 14 Jun 2018, musim
kedua sepanjang 15 episod pula disiarkan setiap hari Isnin hingga Khamis jam
10.00 malam bermula dari 2 April 2019 dan dijangka berakhir pada 25 April 2019.
Artikel ini membincangkan tentang bahasa-bahasa yang terdapat dalam drama
sepanjang 60 minit terbitan Radius One Sdn. Bhd.

Secara ringkasnya, drama ini
mengisahkan tentang kehidupan Nur (Lakonan Amyra Rosli) dan Adam (Lakonan
Syafiq Kyle) sebagai sepasang suami dan isteri. Dengan sokongan Nur, Adam masih
meneruskan kegiatan dakwah di kawasan lorong-lorong gelap. Kehadiran Juita
(Lakonan Azar Azmi) yang merupakan seorang pelacur telah mengubah segalanya.
Adam perlu menghadapi konflik daripada rumah tangganya dan pada masa yang sama
masalah tempat kerjanya di sekolah Darul Mukhsin yang kekurangan dana akibat
perbuatan abang iparnya, Hamadi (Lakonan Azhan Rani).

Segala perbualan yang terdapat dalam drama Nur 2 menggunakan Bahasa Melayu. Loghat bahasa Melayu yang digunakan dalam drama tersebut adalah Johor-Riau. Ini dibuktikan dengan perbualan dalam drama berkenaan yang menggunakan sebutan berakhir “mid central vowel (ə)” seperti “saya [sajə]”, “pengetua [pəŋətuə]”, “agama [agamə]” dan sebagainya. Mereka juga tidak menyebut bunyi “ar
(Rr)” apabila berada di hujung perkataan seperti “air [ae]” manakala apabila
berada di tengah berbunyi “voiced uvular fricative (ʁ)” seperti “kereta [kəʁetə]”.
Bunyi [ʁ] dilakukan dengan meletakkan hujung hadapan lidah ke arah tekak.

Selain itu, terdapat perbualan
yang menggunakan laras agama. Laras tersebut merujuk kepada ungkapan untuk
memperkatakan tentang hal ehwal agama. Oleh disebabkan drama ini berlatar
belakangkan agama Islam, maka struktur ayatnya banyak dipengaruhi oleh struktur
bahasa Arab. Sebagai contoh, petikan Al-Quran yang digunakan dalam drama ini
adalah “Sesungguhnya Allah tidak akan mengubah keadaan suatu kaum sebelum
mereka mengubah keadaan diri mereka sendiri (QS.ar-Ra’d:11)”. Tidak silap
penulis, petikan Al-Quran tersebut disebutkan oleh Musalmah (Lakonan Fatimah
Abu Bakar) kepada anaknya Aisyah (Lakonan Norkhiriah).

Di samping itu, perbualan dalam
drama berkenaan banyak menggunakan perkataan daripada bahasa asing. Bahasa
asing yang terlibat adalah Sanskrit, Arab, Portugis dan

Inggeris.
Perkataan “derma” berasal daripada bahasa Sanskrit, “dharma (धर्म)”.
Perkataan

“astaghfirullah” daripada bahasa Arab “ʾastaḡfiru
llāha (َُٰللّاُ رُ فِغَْتسَْأ)”. Perkataan “minggu” daripada bahasa Portugis “domingo”. Perkataan “relaks”
berasal daripada Bahasa Perancis “relaxer” melalui Bahasa Inggeris, “relax”.
Perkataan “relaks” digunakan oleh Juita ketika “bersama” dengan Adam di dalam
kereta. Perbualan “Hei, saudari. Dengar sini, ada banyak cara untuk buat
pahala. Bukan dengan cara menggunakan agama macam kau!” banyak menggunakan
perkataan Sanskrit.

Kemudian, terdapat perbualan
dalam drama berkenaan menggunakan perkataan jati. Perkataan jati disebut
melambangkan taraf pendidikan watak berkenaan. Taraf pendidikan yang rendah
macam Nur telah menyebut ayat “Tidak termasuk api air”. Perbualan tersebut
menggunakan perkataan jati. Ayat baku sepatutnya, “tidak termasuk bil elektrik
dan bil air”.

Terdapat perbualan dalam drama
berkenaan yang menggunakan bahasa rojak. Bahasa rojak berlaku dengan peralihan
kod (Code-Switching) dua atau lebih bahasa dalam satu ayat. Contoh perbualan
yang menggunakan bahasa rojak adalah “Mak, cantik tudung. Kena colournya”. Perbualan
tersebut diucapkan oleh Mahadi kepada ibu mertuanya, Musalmah.

Akhir sekali, terdapat perbualan
dalam drama berkenaan yang menggunakan singkatan perkataan. Contoh perbualan
dalam drama berkenaan adalah “Cik Nur, bila kitorang boleh mengaji”. Perbualan
tersebut diucapkan oleh salah seorang daripada beberapa orang kanak-kanak
kepada Nur. Perkataan “kitorang” berasal daripada perkataan “kita” (Kata ganti
nama diri pertama jamak dalam keadaan inklusif) dan “orang”.

Kesimpulannya, itu adalah antara
pemerhatian penulis tentang drama Nur daripada sudut bahasa. Sejujurnya, drama
ini merupakan drama berbahasa Melayu pertama yang ditonton penulis setelah
sekian lama. Penulis berharap pengarah drama ini iaitu Shahrulezad tidak
berputus asa dalam menghasilkan drama yang berkualiti tinggi. Apa pendapat anda
tentang drama Nur? Sila berikan maklum balas anda kepada kami.

Sumber:

Drama Nur yang ditonton oleh penulis.

Allah
Tidak Akan Merubah, Sebelum Ada Perubahan dari Dalam Diri. Retrieved April 9,
2019 from
https://khazanahalquran.com/allah-tidak-akan-merubah-sebelum-ada-perubahan-dari-dalam-diri.html

Ciri dan
jenis laras-laras bahasa. Retrieved April 9, 2019 from
http://mte3012-farahnadiyaabdulrahim.blogspot.com/2015/10/ciri-dan-jenis-laras-bahasa.html

Malay
language, alphabet and pronunciation. Retrieved April 9, 2019 from
https://www.omniglot.com/writing/malay.htm

Drama Nur 2 . Retrieved April 9, 2019 from
https://www.myinfotaip.com/2019/01/nur2.html


Saintis Jumpa Bakteria Terbesar Dunia

Cakap pasal bakteria mesti semua fikir makhluk halus yang boleh menjangkiti manusia. Tanggapan ini betul sebenarnya. Banyak mikroorganisme berjenis bakteria mampu mencetuskan pαηdεmik.

Suatu masa dahulu, Yersinia pestis menyebabkan krisis kesihatan global dengan angka kemαtiαη tidak terjangkau dek akal. Kalau bukan kerana kejayaan saintifik, barangkali COVID-19 boleh menandingi krisis tersebut.

Saiz Yersinia pestis halus saja, dalam lingkungan 1 µm hingga 3 µm. Satu mikrometer (µm) adalah 0.001 milimeter. Halus sangat. Mycobacterium tuberculosis pula menyerαηg paru-paru, persis SARS-CoV-2. Panjangnya sekitar 2 µm hingga 4 µm.

Hampir semua bakteria bersifat makhluk halus, sekali gus mempengaruhi persepsi umum tentang mikroorganisme. Virus pun sama naik. Jujur cakap, kalau manusia boleh nampak SARS-CoV-2 dengan mata kasar, sudah pasti COVID-19 takkan berlaku.

Membetulkan Semula Tanggapan Ini

Bakteria merupakan organisme halus yang bersel tunggal (single-celled organism). Sifat ini menjadi titik penentu tentang status sesuatu mikroorganisme. Cuma sekarang mungkin kenyataan “organisme halus” sudah tidak benar. Kerana baru-baru ini, saintis menemui bakteria yang boleh dilihat dengan mata kasar.

Bakteria ini ditemui dalam kawasan bakau di Grande-Terre yang terletak dalam kawasan Carribean. Saiznya boleh tahan besar, iaitu 2 sentimeter. Setelah mengkaji, saintis mengesahkan bakteria ini masuk dalam genus Thiomargarita dan mencadangkan nama spesis Thiomargarita magnifica.

T. magnifica mempunyai sel tunggal, dengan semua maklumat DNA tersimpan elok dalam sebuah kantung. Sifat ini berbeza untuk dibandingkan dengan bakteria lain.

Biasanya dalam fitrah bakteria, bahan genetik DNA berapungan dengan bebas dalam sel. Tetapi T. magnifica mengehadkannya dalam sebuah kantung (Lanese, 2022). Ini juga membezakannya dengan mikroorganisme jenis lain seperti prokaryotes, eukaryotes dan kulat (fungus), yang kaya dengan sel bernukleus.

Dengan satu kantung bergenetik, T. magnifica mengukuhkan kedudukannya sebagai bakteria. Dan T. magnifica juga mempunyai kantung kedua dipenuhi air.

Penghayatan Dalam Dunia Mikrobiologi

Penemuan Thiomargarita magnifica menunjukkan yang dunia ini sangat kaya dengan kehidupan. Sebarang kepupusan boleh mengundang kesan rantaian, sekali gus menjejaskan kemandirian (survivability) makhluk-makhluk kecil dan halus seperti bakteria.

Peranan mereka dalam alam ini tidak semestinya untuk membαhαyαkan manusia.

Bakteria sangat penting sebenarnya, untuk 1) merungkaikan makanan dalam perut, 2) menyediakan nutrien untuk kegunaan organisme dan 3) mematikan toksin.

Tiga peranan ini hanyalah contoh mudah. Bakteria juga boleh melindungi badan daripada serangan mikroorganisme pencetus penyakit (pathogen).

Peranan T. magnifica mungkin berkaitan dengan sulfur. Kerana saintis mendapati bakteria ini makan sulfur. Dan saintis sedang mengkaji peranan bakteria ini dalam rantaian evolusi sel rumit (Pennisi, 2022). Cakap pasal evolusi jangan sasau fikir pertukaran manusia daripada beruk.

Tiada saintis (termasuk Charles Darwin) pernah cakap manusia berevolusi daripada beruk. Itu hanyalah dongengan diomongkan anti-Darwin yang tidak faham teori evolusi.

Rantaian evolusi ini wujud dalam bentuknya secara tersendiri. Selama ini santis menyangka bakteria wujud dalam bentuk ringkas dan mudah, bagaikan “bungkusan protein bernyawa”.

T. magnifica membuktikan suatu bakteria besar yang kompleks, siap mampu bergerak macam cacing. Semestinya penemuan ini membuka mata sains untuk kaji daripada sudut tidak terjangkau sebelum ini. Dan ia akan bantu saintis faham keadaan dunia ini.

RUJUKAN:

Lanese, N. (2022, Februari 27). Biggest bacterium ever discovered amazes scientists with its complexity. Live Science.

Pennisi, E. (2022, Februari 23). Largest bacterium ever discovered has an unexpectedly complex cell. Science.


Wernher Von Braun: Saintis Roket Nazi Terkenal

You started something out of curiosity or just for the “pure science” of it.

Next, you find yourself building a “vehicle” for both space exploration and the weapon of mass destruction, which is Intercontinental Balistic Missile.

Wernher Von Braun dilahirkan pada tahun 1912, di bandar Wirsitz, Jerman. Ketika masih berada di sekolah tinggi, iaitu pada tahun 1928, beliau menyertai sebuah persatuan yang dikenali sebagai “Verein für Raumschiffahrt”, (Persatuan Pengembaraan Angkasa). Di sini, beliau dan beberapa rakan yang lain mula membuat eksperimen berkenaan roket yang menggunakan bahan bakar cecair.

Semasa Perang Dunia Ke-2, Von Braun merupakan ketua teknikal bagi pembangunan Roket balistik V-2. Roket V-2 ini adalah roket balistik pertama dalam dunia, ia dibangunkan untuk kegunaan ketenteraan.

Walau bagaimanapun, menurut pakar persenjataan dan sejarah ketenteraan, Roket V-2 tidak lah menjadi sebuah senjata yang ampuh bagi menundukkan Pihak Berikat. Ia boleh dikatakan lebih kepada “senjata psikologi”.

Setelah kekalahan pihak Nazi, Von Braun sedar bahawa Amerika Syarikat dan Soviet amat mendahagakan kebolehan persenjataan yang dibangunkan oleh beliau ini. Von Braun akhirnya menyerah kalah kepada tentera Amerika Syarikat bersama ratusan saintis dan pakar lain.

Kemudian di Amerika Syarikat, Von Braun menjadi pengarah NASA iaitu di Marshall Space Flight Center yang terletak di Alabama. Beliau turut membantu dalam reka bentuk Roket “Saturn V” (No 5 Roman, dan bukannya Vengeance seperti Roket V-2). Saturn V ini kemudian digunakan untuk membawa manusia ke angkasa dan ke bulan.

Setelah Roket V-2 pertama menghentam London pada September 1944, Von Braun dilaporkan berkata,

“Roket tersebut berfungsi dengan sempurna, kecuali ia mendarat di planet yang salah.”